###### J e g y z ő k ö n y v

**Készült:** a Karcag Városi Önkormányzat Képviselő-testületének **2017. április 27-én a veszélyes anyagokkal foglalkozó üzem engedélyezésével kapcsolatos közmeghallgatással egybekötött** üléséről(**2017/VI. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Molnár Pál, Dr. Kanász-Nagy László, Karcagi‑Nagy Zoltán, Szepesi Tibor, Pánti Ildikó, Lengyel János, Andrási András képviselők

Rózsa Sándor jegyző, Dr. Czap Enikő aljegyző, Dr. Bukács Annamária irodavezető, Szabóné Bóka Réka költségvetési csoportvezető, Sipos Mariann gazdálkodási csoportvezető, Nagyné Major Mária civil kapcsolatok ügyintézője, Nyester Ferenc önkormányzati tanácsadó, Gulyás Ferencné a Madarász Imre Egyesített Óvoda intézményvezetője, Dr. Nagy Molnár Miklós a Györffy István Nagykun Múzeum igazgatója, Hodos Bálintné a KTKT Idősek Otthona és Háziorvosi Intézmény vezetője, Andrási Zoltán a Karcagi "Erőforrás" Kft. ügyvezetője, Dr. Urbán Zoltán megyei rendőr-főkapitány, Teleki Zoltán a Karcagi Rendőrkapitányság vezetője, Rozgonyi Attila a Tiszamenti Regionális Vízmű képviselője, Kocsis Zoltán és Tankó Csaba a CARGILL Takarmány Zrt. munkatársai, Vántsa Zoltán megyei igazgató és munkatársai a Magyar Közút Nonprofit Zrt. Megyei Igazgatóság részéről, Szentesi Lajos bizottsági tag, Daróczi Erzsébet újságíró, Karcag TV, FM rádió munkatársa, Donkó Gábor informatikus, Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvvezető, a lakosság részéről 20-25 fő

**Távolmaradt:** Kovács Szilvia alpolgármester, Gyurcsek János alpolgármester, Nagyné László Erzsébet Dr. Kovács László képviselők

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 8 fő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket, azzal a változással, hogy a 8. napirendi pont helyébe az alábbi javaslat lépjen:

|  |  |
| --- | --- |
| **8. pótnapirend:** | Javaslat a vidéki térségek kisméretű infrastruktúrájának és alapvető szolgáltatásainak fejlesztésére kiírt pályázaton való részvételre  Előadó: Dobos László polgármester |

**Dobos László polgármester:** Aki módosító indítvánnyal egyetért, kézfeltartással jelezze.

**A képviselő-testület döntése:** 8 igen szavazat, nemleges szavazat, tartózkodás nem volt

**Dobos László polgármester:** Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Beszámoló Karcag város közrendjének és közbiztonságának helyzetéről | Teleki Zoltán kapitányságvezető |
| 1. Tájékoztató a Karcagi Többcélú Kistérségi Társulás Idősek Otthona és Háziorvosi Intézmény működéséről | Hodos Bálintné intézményvezető |
| 1. Tájékoztató a Magyar Közút Nonprofit Zrt. elmúlt évi és az elkövetkező időszak várható tevékenységéről | Vántsa Zoltán megyei igazgató |
| 1. Javaslat a „Karcag testvérvárosaiért” Közalapítvány alapító okiratának módosítására | Dobos László polgármester |
| 1. Javaslat a rászoruló gyermekek intézményen kívüli ingyenes nyári szünidei étkeztetésének időtartamára | Dobos László polgármester |
| 1. Javaslat a Karcagi SZC Varró István Szakgimnáziuma, Szakközépiskolája és Kollégiuma tagintézmény-vezetői pályázat véleményezésére | Dobos László polgármester |
| 1. Javaslat a Karcag, Táncsics Mihály krt. 19. szám alatti óvoda tornaszoba építésére vonatkozó az „Önkormányzati feladatellátást szolgáló fejlesztések támogatására” kiírt pályázaton való részvételre | Dobos László polgármester |
| 1. Javaslat a vidéki térségek kisméretű infrastruktúrájának és alapvető szolgáltatásainak fejlesztésére kiírt pályázaton való részvételre | Dobos László polgármester |
| 1. Javaslat a Jász-Nagykun-Szolnok Megyei Katasztrófavédelmi Igazgatóság Karcagi Hivatásos Tűzoltó-parancsnokság támogatására | Dobos László polgármester |
| 1. Javaslat a Karcag belterületi 4553 hrsz-ú ingatlanból 15.000 m2 nagyságú terület MVM Hungarowind Kft. részére történő bérbeadására | Dobos László polgármester |
| 1. Javaslata Karcag, Pipacs u. 14. szám alatti, 4812/77 hrsz-ú ingatlan tulajdonjogának átruházásához való hozzájárulásra | Dobos László polgármester |
| 1. Javaslat a Karcag, Városudvar 2. szám alatti 141/24 hrsz-ú ingatlan állami tulajdonban lévő 61/214-ed tulajdoni hányada önkormányzati tulajdonba kerülésének igénybejelentésére | Dobos László polgármester |
| 1. Javaslat a Karcag, Kossuth tér 5. szám alatti, 29,39 m2 alapterületű nem lakás céljára szolgáló helyiség Csanádi Zoltán Lőrinc részére történő pályázaton kívüli bérbeadásáról szóló 115/2016. (IV.28.) ,,kt.” sz. határozat módosítására | Dobos László polgármester |
| 1. Javaslat a Karcagi Laktanyában található Karcag 5376/40 helyrajzi számú ingatlanból 500 m2 nagyságú terület Birkás Erzsébet részére történő bérbeadásáról szóló 202/2016. (VII.21.) ,,kt.” sz. határozat módosítására | Dobos László polgármester |
| 1. Jelentés a lejárt határidejű határozatok végrehajtásáról | Rózsa Sándor jegyző  Dr. Czap Enikő aljegyző  Szabóné Bóka Réka költségvetési csoportvezető |
| 1. Javaslat a Karcag, Táncsics Mihály körút 46. szám alatt található 60,72 m2 alapterületű önkormányzati bérlakás Varga László részére történő bérbeadására | Dobos László polgármester |
| 1. Javaslat a Karcag, Széchenyi István sugárút 83. A épület fsz. 3. alatti önkormányzati bérlakásra kiírt pályázat eredményének megállapítására | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 8 igen szavazat, nemleges szavazat, tartózkodás nem volt

**108/2017. (IV.27.) „kt.” sz. h a t á r o z a t**

**a Karcag Városi Önkormányzat Képviselő-testülete 2017. április 27-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Javasolta, hogy a **16. és a 17. napirendi pontot** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés c) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 8 igen szavazat, nemleges szavazat, tartózkodás nem volt.

**109/2017. (IV.27.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **a 16. és a 17. napirendi pontot** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Kérte, hogy jegyző úr a két testületi ülés között történt **fontosabb események**ről adjon tájékoztatást.

**Rózsa Sándor jegyző:**

* **"Március 31-én** a Karcagi Szakképzési Centrumkonferenciátrendezett *A szakképzés jövője – a jövő szakképzése* címmel a Déryné Kulturális Központban. A konferencián részt vettek Pánti Ildikó és Karcagi Nagy Zoltán képviselők, köszöntőbeszédet mondott Kovács Szilvia alpolgármester.
* **Március 31-én** a Madarász Imre Óvodapedagógia Napok keretén belül bemutató foglalkozást tartottak a Kuthen úti óvodában. Jelen volt Karcagi Nagy Zoltán képviselő.
* **Április 1-jén** rendezték meg aNagy Jenő Asztalitenisz Emlékversenyt, 2-án a JNSZ Megyei Egyéni és Páros Asztalitenisz Bajnokságot a Sportcsarnokban.
* **Április 1-jén** tartották meg a 22. Nagykunság Szépe Szépségversenyt a Déryné Kulturális Központban. Az önkormányzatot Karcagi Nagy Zoltán, Dr. Kanász-Nagy László, Szepesi Tibor és Kovács Szilvia alpolgármester képviselték, Dobos László polgármester pedig díjakat adott át.
* **Április 3-án** a Madarász Imre Óvodapedagógia Napok keretén belül *„Intézményvezetői feladatok, tevékenységek az intézményfejlesztés területén”* címmel volt szakmai előadás a Kuthen úti óvodában. Az előadáson Kovács Szilvia alpolgármester és Pánti Ildikó képviselő vett részt.
* **Április 4-én** az Oktatási Hivatal Szolnoki Pedagógiai Oktatási Központ *Tavaszi Pedagógiai Napok* plenáris ülésén Kovács Szilvia alpolgármester képviselte városunk önkormányzatát.
* **Április 5-én** kerültek megrendezésre a VIII. Roma Projekt programjai az Arany János Általános iskolában. A rendezvényen jelen voltak Pánti Ildikó és Karcagi Nagy Zoltán képviselők.
* **Április 6-án** tartották a Vöröskereszt és a Katasztrófavédelmi Igazgatóság szervezésében a Katasztrófavédelmi Ifjúsági és Elsősegélynyújtó területi versenyt. Az eseményt megnyitotta és díjakat adott át Kovács Szilvia alpolgármester.
* **Szintén április 6-án** volt dr. Örsi Julianna: *Palástban* és *Helytállás a hazáért, a családért* című könyveinek bemutatója a Györffy István Nagykun Múzeumban. A bemutatón részt vett Kovács Szilvia alpolgármester.
* **Április 7-én** a Madarász Imre Egyesített Óvoda szakmai konferenciát rendezett *XXXIII. Országos Esztétikai Tanácskozás* címmel a Déryné Kulturális Központban. A konferenciát Kovács Szilvia alpolgármester nyitotta meg, a képviselő-testületből jelen voltak Pánti Ildikó és Karcagi Nagy Zoltán.
* **Április 8-án** tartotta éves közgyűlését a Kunszövetség. A rendezvényen részt vett Kovács Szilvia alpolgármester asszony.
* **Április 10-én** **és 11-én** került megrendezésre a Szent Pál Marista Általános Iskola Passió című előadása a Déryné Kulturális Központban. A rendezvényen Pánti Ildikó és Szepesi Tibor, valamint Kovács Szilvia alpolgármester képviselték Karcag Város Önkormányzatát.
* **Április 12-én** *"Amit szívedbe rejtesz"* címmel verses délutánt rendezett a Déryné Kulturális Központ a költészet napja alkalmából. A programon jelen volt Kovács Szilvia alpolgármester.
* **Április 12-én** került sor a Települési Marketing Kézikönyv bemutatójára Berekfürdőn. A bemutatón Pánti Ildikó és Karcagi Nagy Zoltán képviselők vettek részt.
* **Április 12-én** a Kun-Orgonda Zenebarátok Egyesülete jótékonysági hangversenyre és kiállításra várta a zenebarátokat a Déryné Kulturális Központba. A koncerten az Erkel Ferenc Alapfokú Művészeti Iskola növendékei és tanárai léptek fel. A bevételt az intézmény hangversenyzongoráinak felújítására ajánlották fel. A jótékonysági rendezvényen Kovács Szilvia alpolgármester és Szepesi Tibor képviselték a városvezetést.
* **Április 13-án,** délelőtt húsvéti készülődésre, játszóházba várták a gyerekeket a Déryné Kulturális Központ munkatársai az Ifjúsági Házba.
* **Ugyanezen a délutánon** rendezték Kun Lajos *Ördögszekér* című könyvének bemutatóját a Csokonai Könyvtár emeleti nagytermében. Jelen voltak Kovács Szilvia alpolgármester, valamint Pánti Ildikó és Szepesi Tibor képviselők.
* **Április 14-én,** a Tiszaörs település fennállásának 725. évfordulója alkalmából megrendezett ünnepi ülésen Dobos László polgármester úr képviselte városunkat.
* **Április 15-én** Bálint Ágnes *Mazsola és Tádé* című zenés bábelőadására várták a családokat a Déryné Kulturális Központba.
* **Április 19-én** mutatták be Dr. Bartha Júlia turkológus és Dr. Hoppál Mihály néprajzkutató a *Török hagyaték – Tanulmányok a magyar kultúra török kapcsolatairól* című könyvét a Csokonai Könyvtárban. A bemutatón Kovács Szilvia alpolgármester asszony képviselte a város önkormányzatát.
* **Április 19-én** a 7-es választókerület lakossági fórumán *Bűnmegelőzési és közlekedési tanácsok szépkorúaknak* címmel a rendőrkapitányság munkatársai tartottak előadást. A fórumon Szepesi Tibor, mint a körzet képviselője és Dobos László polgármester vett részt.
* **Április 20-án** *Zöld övezet* elnevezéssel tartottak játékos délelőttöt a Táncsics körút 17. szám alatti óvodában. Jelen volt Pánti Ildikó képviselő asszony.
* **Április 20-án** Dobos László polgármester átadta a Helyi Paktumszervezet irodáját Karcagon, mely iroda feladata a térség foglalkoztatottsági helyzetének javítása.
* **Április 20-a és 22-e között** zajlottak a jubileumi, 25. *Nagykun Diák Sportviadal* rendezvényei Kisújszálláson. A sportrendezvényen részt vett Szepesi Tibor képviselő és Dobos László polgármester, aki díjakat adott át a kiemelkedő teljesítményt nyújtó karcagi versenyzők részére.
* **Április 21-én** ülésezett a Cigány Nemzetiségi Önkormányzat. Az ülésen jelen volt Pánti Ildikó képviselő asszony.
* **Szintén április 22-én** került megrendezésre a Kátai Gábor Kórház jótékonysági bálja a Szentannai Sámuel Középiskolában. Karcag Város Önkormányzatát Karcagi Nagy Zoltán, Nagyné László Erzsébet és Kovács Szilvia alpolgármester képviselték, köszöntőt mondott Dobos László polgármester úr.
* **Április 23-án** volt az Esperesi Beiktató Egyházmegyei Közgyűlés a karcagi református templomban, ahol megtörtént Nt. Koncz Tibor megválasztott esperes hivatalos beiktatása. Az eseményen részt vettek Pánti Ildikó, Nagyné László Erzsébet, Karcagi Nagy Zoltán és Szepesi Tibor képviselők, Kovács Szilvia alpolgármester, valamint Dobos László polgármester.
* **Április 23-án** került sora Madarász Imre Egyesített Óvoda „Sportolj velünk!” családi délutánjára az Akácliget Fürdőben. A sportrendezvényt Szepesi Tibor képviselő úr nyitotta meg.
* **Április 25-én** tartották a *„Megyei Jogú Városok - megyék és települések együttműködése”* című programsorozat karcagi járási rendezvényét. Megnyitó beszédet mondott Kovács Szilvia alpolgármester asszony.
* **Április 26-án** a Karcagi Zsidó Hitközség és a Déryné Kulturális Központ a holokauszt magyarországi áldozatainak emléknapja alkalmából színházi előadásra várta az érdeklődőket a Déryné Kulturális Központba. Herzl *„Ha akarjátok, ez nem álom!”* című darabját mutatták be. Az előadáson jelen voltak Pánti Ildikó, Szepesi Tibor és Karcagi Nagy Zoltán képviselők, valamint Kovács Szilvia alpolgármester. A megjelenteket Dobos László polgármester úr köszöntötte.

Tovább folytatódtak a diákolimpiai fordulók és az utánpótlás tornák a Városi Sportcsarnokban."

**Dobos László polgármester:** Kérdés, hozzászólás van-e?

Kérdés, hozzászólás nem hangzott el.

Javasolta a két testületi ülés között történt fontosabb eseményekről szóló tájékoztatás elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**110/2017. (IV.27.) „kt.” sz. h a t á r o z a t**

**a két testületi ülés között történt fontosabb eseményekről**

A Karcag Városi Önkormányzat Képviselő-testülete a két testületi ülés között történt fontosabb eseményekről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Az Országgyűlés 2000. évi döntése szerint 2001-től minden évben április 16-án tartják a **holokauszt áldozatainak magyarországi emléknapját.**

Kérte, hogy egy perces néma felállással emlékezzenek a magyarországi és a karcagi áldozatokra.

***– 1 perces néma felállás –***

***– Dr. Kovács László képviselő úr megérkezett –***

**Dobos László polgármester:**Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

**Lengyel János képviselő:** Tájékoztatta polgármester urat arról, hogy megkapták a megyei rendőrkapitány válaszát, miszerint a pánik gomb elhelyezésére nincsenek felkészülve, így egy biztonsági cég közbeiktatását, bevonását javasolták. Véleménye szerint, ez elég életszerűtlen dolog. Megkérdezte, hogy támogatná-e polgármester úr a felvetését a dohányboltok helyi riasztási rendszerének hatékonyabbá tételéhez? Kérése az volt polgármester úr és a hivatal felé, hogy járjon közbe, próbálja megszervezni a dohányboltok üzemeltetőivel, hogy rendőrségi szolgálati mobiltelefont használva egy esetleges támadás során meg lehessen gyorsítani az intézkedést.

Javasolta továbbá, aki dohányboltot üzemeltet, az vállalja azt, hogy bekameráztatja az üzletet. A sajnálatos matricás törvény miatt erre nagyon nagy szükség van.

Megjegyezte, hogy magát minősíti az a város is, aki nem üzemeltet kamerarendszert a lakosság védelmében. Több hónapja megígérték a lakosságnak, hogy lesz működőképes kamerarendszere Karcag városának, ezt az ígéretet még nem sikerült teljesíteni. Mikorra lesz már működőképes, jól használható biztonsági kamerarendszere Karcagnak? Több betörés is történt, nagy segítség lenne már most is a rendőrség számára.

Felvetette, hogy a Füzesgyarmati út és a 4. sz. főút kereszteződése nagyon veszélyes és sajnos sok áldozatot követelt már eddig is. Tervezik-e biztonságosabbá tenni ezt a kereszteződést, esetleg ki lehetne-e itt alakítani egy körforgalmat? "Tegyük élhetőbbé városunkat!"

**Dobos László polgármester:** Mielőtt konkrét választ adna, kikéri még a szakemberek véleményét a pánik gomb ügyében.

A kamerarendszerrel kapcsolatban elmondta, hogy nagyon jól tudja képviselő úr, hogy a költségvetés tartalékában képeztek egy olyan összeget, ami biztosítékot nyújt arra, hogy a kamerarendszer bővítése megtörténjen a városban. Most is van, csak szeretnék bővíteni. Az év bizonyos részéig el kell jutni, hogy láthassák, hogy a tartalék mire lesz elég és annak megfelelően tudják felhasználni erre a célra.

Akkor lenne legbiztonságosabb egy település, ha minden kereszteződésben körforgalom lenne. Hangsúlyozta, hogy be kell tartani a közlekedési szabályokat és akkor nem történik baleset, semmilyen technikai eszköz nem helyettesíti a szabályos közlekedést. Azon vannak, hogy a lehető legjobb körülményeket biztosítsák az városban élőknek.

**Andrási András képviselő:** Megkérdezte, hogy polgármester úr és a város tudna-e valamilyen formában hatni a TRV-re, hogy lassan három év után sikerüljön nekik megtanulni számlázni? Több olyan lakossági visszajelzés is érkezett, ahol nagymértékű tartozásokról mentek ki felszólító levelek, majd ezt követően ugyanazon családokhoz megérkeztek a számlák 0 forintról. Több száz ilyen számla ment ki a városban. Ezért kérte polgármester urat, hogy a TRV felé jelezze, tegyen lépéseket az ügyben.

**Dobos László polgármester:** Miután már volt ilyen kérés, a TRV képviselője jelen van, így a felvetett problémára meg tudja adni a választ.

További napirend előtti kérdés nem hangzott el.

**Dobos László polgármester:** Tájékoztatta a jelenlévőket, hogy a veszélyes anyagokkal kapcsolatos súlyos balesetek elleni védekezésről szóló 219/2011. (X.20.) Korm. rendelet értelmében a veszélyes anyagokkal foglalkozó üzem telephelye szerint illetékes, vagy a már működő veszélyes anyagokkal foglalkozó üzem tevékenységének jelentős változtatásával érintett település polgármestere köteles közmeghallgatást tartani.

Bejelentette, hogy az elhangzottakat figyelembe véve, kizárólag a CARGILL Takarmány Zrt., mint veszélyes anyagokkal foglalkozó üzem katasztrófavédelmi engedélyezésével kapcsolatos témában **közmeghallgatás**ra kerül sor, melynek során az állampolgárok és a helyben érdekelt szervek közérdekű kérdést, javaslatot tehetnek **5 perces időkorlátozással**.

***– közmeghallgatás –***

**Dobos László polgármester:** Mivel kérdés, hozzászólás nem hangzott el, a közmeghallgatást bezárta.

Köszöntötte a Tiszamenti Regionális Vízművek Zrt. Jász-Nagykun-Szolnok Megyei Üzemigazgatóság munkatársát, majd felkérte, hogy legyen szíves választ adni az elmúlt, illetve a mai ülésen elhangzott képviselői kérdésekre.

**Rozgonyi Attila a Tiszamenti Regionális Vízművek Zrt. Jász-Nagykun-Szolnok Megyei Üzemigazgatóság munkatársa:** A TRV-nél január 1-jétől egy igen komoly átszervezés valósult meg. Az átszervezés célja, hogy az önkormányzati és a lakossági kapcsolatok javuljanak. Ennek érdekében létrejött egy Önkormányzati Osztály, megerősödött az ügyfélszolgálati részleg. Létrejött egy fenntartási és egy üzemeltetési főmérnökség. Ettől azt remélik, hogy a feladatkörök egyértelművé válnak, a felelősségi körök javulnak, hatékonyabban tudja mind a lakossággal, mind az önkormányzatokkal a kapcsolatait fenntartani.

Képviselő úr konkrét felvetésére reagálva elmondta, hogy a TRV számlázási rendjében 2016‑ban egyszer mutatkozott 12 napos probléma, emiatt szíves elnézést kért. Egyébként a TRV számlázási rendje teljes egészében beállt. A számlázásuk minden hónap 24-28-án kerül datálásra, a fizetési határidő pedig 30 nap. Éppen képviselő úr kérésére felvetette, hogy egységesítsenek, így kiszámíthatóbbá, tervezhetőbbé válik a számlák beérkezése. Ennek értelmében körülbelül a következő hónap 25. lesz a fizetési határidő.

Még akkor is, amikor késleltetési pont jelentkezik a rendszerben a nagymennyiségű számlakibocsátás következtében. Itt valóban van 10 napos csúszási idő, amíg számlát nyomtatják, postázzák. Olyan jellegű probléma, mint a 2015-ös évben volt már nincs.

A behajtást illetően, a TRV-nek nagyon komoly kintlévőségei vannak, meghaladja a fél milliárd forintot.

Jelezte a képviselő-testületet félé, hogy Karcag területén szintén van egy csoport, aki a behajtással foglalkozik és mivel 2013. január 1-jétől üzemeltet a TRV Karcagon, így nem történhet olyan, hogy 5 évnél régebbi behajtása legyen.

Megjegyezte, hogy a Nagykun Víz- és Csatornamű Kft-nél maradt az összes követelés állomány, a TRV nem vette át. Egy esetben valóban előfordult számszaki probléma, amiért elnézést kértek, sztornózták a követeléseket és rendezték.

A 0-s számlák kérdésére jelezte, hogy a TRV részszámlákat bocsát ki. Évente kétszeri leolvasás történik, márciusban és szeptemberben. A leolvasások után elszámol a TRV a fogyasztóval. Előfordulhat, ha lecsökken a fogyasztás, hogy az elszámoló 0-s számlát kap. Emiatt szíves elnézést kért, meg fogják nézni, hogy tudják-e ezt korrigálni.

Az Ohio téren a helyreállítás a mai napon megtörtént, a bitumenezés van hátra, még néhány betonkötésre van szükség. Megköszönte az önkormányzat és a lakosság türelmét.

A Zöldfa utca esetében a TRV közbeszerzéses alvállalkozója az Út-Kurucz Kft.-t bízta meg és a megvalósítása reméli, hamarosan bekövetkezik.

Végezetül elmondta, hogy két héten belül készülnek el a 2016. évi beszámolóval, amennyiben igényt tart a képviselő-testület rá, arról is beszámol.

**Dobos László polgármester:** Előre is megköszönte, mindenképpen élnek a lehetőséggel. Kérte, hogy a Zöldfa utcánál nagyon szeretnének tökéletes munkát, azt várják el.

Megjegyezte, hogy nem véletlen volt a sok kérdés, felvetés, lehetett érezni voltak problémák. Megkérte, hogy valahogy rendezzék ezeket a problémákat, mert a kedélyeket borzolja, a lakosság hozzá van szokva egy nyugodt, biztos ügymenethez.

Rátértek a napirendek tárgyalására.

|  |  |
| --- | --- |
| **1. napirendi pont:** | Beszámoló Karcag város közrendjének és közbiztonságának helyzetéről |

**Dobos László polgármester:** Nagytisztelettel köszöntötte Dr. Urbán Zoltán főkapitány urat és Teleki Zoltán kapitányságvezető urat. Gratulált főkapitány úrnak dandártábornoki kinevezéséhez, további sok sikert, jó egészséget kívánt.

Megkérdezte, hogy szóbeli kiegészítés van-e az írott anyaghoz?

**Teleki Zoltán rendőrkapitányság vezető:** A Karcagi Rendőrkapitányság állománya az elmúlt évben is törekedett arra, hogy a városban élő személyeknek megfelelő közrendet és közbiztonságot biztosítson. A regisztrált bűncselekmények száma a tavalyi évben tovább csökkent. Több mint, 50 %-kal csökkent a 14 kiemelt bűncselekmények száma, ami leginkább befolyásolja a lakók szubjektív közbiztonsági érzetét. A kollegái egész évben a segítő, támogató és empatikus, differenciált rendőri intézkedés jegyében látták el a szolgálatukat. A nyomozás eredményességi mutatója a kapitányságnak közel 70 %-os volt, ami országosan is egy kiemelkedő eredmény.

Az illegális migrációs tevékenység egész évben a munkájukra is rányomta bélyegét, bár külsőhatár szakasszal nem rendelkeznek, de Bács-Kiskun és Csongrád megyében 20 alkalommal kerültek a kollégái vezénylésre. Ennek ellenére a közterületi jelenlét nem csökken a városban.

A bűn és bűnmegelőzési tevékenységüket fokozottan fejtették ki. Az iskola rendőre program minden iskolában folyik.

Egész évben megkapták a segítséget, mind az önkormányzattól, mind a Polgárőrségtől, mind pedig az egyes rendészeti feladatokat ellátó személyektől, akiknek köszönetet mondott.

Köszönetét fejezte a város valamennyi polgárának, aki a közrend, közbiztonság érdekében tett erőfeszítéseiket támogatta.

A rendőrkapitányság személyi állománya a jövőben is fog támaszkodni az önkormányzat segítségére, illetve az egyes rendészeti feladatokat ellátó szervezet, Polgárőrség támogatására.

Kérte beszámolója elfogadását.

**Dr. Urbán Zoltán főkapitány:** Csak köszönettel tartoznak Karcag városának, megköszönte a képviselő-testület segítségét.

**Dobos László polgármester:** Vitára bocsátotta a beszámolót.

Kérdés, hozzászólás van-e?

**Pánti Ildikó képviselő, az Idegenforgalmi Társadalmi és Külkapcsolati Bizottság elnöke:** Mint minden évben most is megtárgyalta a bizottság a tájékoztatót, ahol kapitány úr részt és minden felvető kérdésre válaszolt. Áttekinthető, jól rendszerezett tájékoztató anyagot kaptak. A kapitányság munkája is állományi szinten is értékelésre került, melyről a város lakossága szíves tájékoztatót kap. Nagyon örült annak, hogy a kapitányság kiválóan végzi tevékenységét, a statisztikai adatok is mutatják, hogy eredményes.

Az ellátó rendszerben közösek a kapcsolódási pontok, bízik abban, hogy az átlag állampolgár is hozzájárulhatott az eredményességhez.

Bízik továbbá abban is, hogy egy új kapitányság épülete hamarosan rendelkezésre áll a felelősségteljes munkához.

Gratulált kapitány úrnak és a beszámolót elfogadásra ajánlotta.

**Andrási András képviselő:** Gratulált a kapitányság munkájához és megköszönte a tevékenységüket, a városért, a közrendért végzett munkájukat. Megköszönte mindazon közrendőrnek, kisrendőrnek, akik kint az utcán, illetve a határon végzik munkájukat.

Megkérdezte, hogy meddig fogják ebből az állományból a határvédelmet megoldani? Egy-egy szolgálatot teljesítő rendőrre így jóval nagyobb feladat jut.

Főkapitány úrtól kérdezte meg, hogy a rendőri állomány illetménye, az életpálya modell hogyan áll? Mennyire érzékelhetik ezt Karcag város rendőrei? Érdeklődött a karcagi rendőrkapitányság épületéről, hogyan áll, mikorra várható az új épület elkészülése?

**Dr. Urbán Zoltán főkapitány:** A schengeni határövezet jelenlegi külső országa Magyarország, amelynek keretében mind a genfi, mind a dublini, mind a lisszaboni szerződésben foglalt kötelezettséget, amelyet a mindenkori Magyar Kormány vállalt, a magyar rendőrség teljesíti. Az államhatár védelme Magyarország egyik legfontosabb feladata.

A Magyar Kormány egy komplex intézkedési sorozatot kezdett, melynek több eleme van. A dátum, hogy mikor nem kell a karcagi rendőröknek menni a határra, azt nem lehet tudni, nagyon sok körülmény befolyásolja. Jelen pillanatban teszt üzemmódba van a technikai védelem. Egyelőre még nem hagyhatják őrizetlenül a határt, amint a 3000 határvadász kiképzése megtörténik, ami várhatóan szeptemberre lesz. Valószínű ebben az évben már meg tudják szüntetni a karcagi állomány határra történő vezénylését.

Az életpálya modell egy rendkívül jól sikerült törvényi változtatás volt a rendőri állomány tekintetében. Azok akik, plusz munkát végeznek, pluszjuttatást kapnak. Ma a rendőr kollégák dönthetik el, hogy a túlszolgálatukat készpénzben, vagy pihenőidőben kívánják megváltani. Ugyanakkor országos rendőrfőkapitány úr döntése alapján már tavalyi év óta a törvény lehetőséget biztosít arra, hogy mindenkit az egyéni teljesítménye alapján értékeljenek. Ehhez az értékeléshez meghatározott pénzösszeg is tartozik.

Az életpálya modellel kapcsolatban volt egy alap 30 %-os béremelés, majd minden évben 2019. január 1-jéig 5 %-kal emelkednek a bérek, minden egyes kollégának 2019. január 1-jén a 2015. júniusi fizetéséhez képest 50 %-os bérnövekedést fog jelenteni. Ehhez jön a teljesítményjuttatás, plusz a túlóra ellentételezés. Az utóbbi 20 év alatt anyagi szempontból ilyen jól megbecsült rendőri állománya nem volt a rendőrségnek anyagi szempontból.

Az életpálya modellnek még van másik két pillére a lakhatás és az egészségügyi helyzetnek a javítása. Ma már mind a három pillér működik. Januártól egy új rendszer elemeként, azok a kollégák, akik a szolgálat ellátásával összefüggésben 15 %-os egészségkárosodást szenvednek, ők dönthetnek arról, hogy nyugállományba vonulnak.

A lakhatási pillérnél pedig egy nagyon komoly anyagi támogatást kapnak a fiatal rendőreink.

Országos rendőrkapitány úr kiemelten kezeli a karcagi rendőrkapitányság épületét, folyamatosan értékelik a helyzetet, jelenpillanatban ütemterv szerint haladnak. Nagyon bízik abban, hogy az épület az előirányzott határidőre állni fog és a karcagi rendőrök igénybe fogják venni.

**Dobos László polgármester:** Megköszönte a választ, majd megkérdezte van-e még vélemény, hozzászólás?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** Örülhet az az önkormányzat, illetve az a lakosság is, aki ilyen rendőrségi beszámolóval találkozhat. Gratulált a szép eredményhez, amely érezhető a városban, az utcán.

Örvendetes, hogy a polgárőrséggel is nagyon jó az együttműködése a rendőrkapitányságnak.

Külön gratulált a legutóbbi eredményes dohánybolti rablás felderítéséhez.

Gratulált kapitány úrnak és megköszönte azt, hogy a rendezvényeken, a közéleti alkalmakon mindin ott van, képviseli a kapitányságot. Munkájukhoz további jó erőt, egészséget kívánt.

**Molnár Pál képviselő, a Városi Önkormányzat Városgondnokságának igazgatója:** Az elmúlt években nagyon jó kapcsolatot alakítottak ki a rendőrkapitánysággal a mezőőrség tevékenységében. Úgy gondolja, hogy Karcagnak egy nagyon jól működő mezőőrsége van. Kérte a rendőrség segítségét abban, hogy a mezőőrség technikai felszereltségében a vadászlőfegyvert cseréljék le maroklőfegyverre.

Megkérdezte kapitány úrtól, hogy ebben az évben is tudja-e biztosítani azt a járőrt, aki majd a gazdálkodókkal és a mezőőrökkel éjszakai járaton részt fog venni, mert ezek nagyon hasznosak voltak?

**Teleki Zoltán kapitányságvezető:** Úgy gondolja, hogy törvényi akadálya nincs és biztosítható a maroklőfegyver a mezőőrség részére is. Természetesen a rendőrségnek könnyebbség, ha gazdálkodókkal ki tudnak menni, és ha kell nem csak egy, hanem kettő kollégát is tudnak biztosítani ehhez az ellenőrzéshez.

Megköszönte a közterület-felügyelet és a mezőőrség munkáját, nagyon szép felderítéseik voltak.

További kérdés, hozzászólás nem hangzott el.

**Dobos László polgármester:** Nagyon sok dicséret hangzott el, úgy gondolja, hogy teljesen okkal és joggal kapták. Az már önmagában is büszkeséggel tölti el a képviselő-testületet, hogy a legjobb mutatókkal rendelkezik a megyében a Karcagi Rendőrkapitányság. Azt szeretné, ha ez így maradna, ezen dolgoznak közösen.

Munkájukhoz gratulált és további hasznos együttműködést, jó munkát kívánt. Megköszönte főkapitány úr és kapitány úr, valamint az egész állomány munkáját.

Javasolta a beszámoló elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**111/2017. (IV.27.) „kt.” sz. h a t á r o z a t**

**Karcag város közrendjének és közbiztonságának helyzetéről**

A Karcag Városi Önkormányzat Képviselő-testülete a Karcag város közrendjének és közbiztonságának helyzetéről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Karcagi Rendőrkapitányság Teleki Zoltán kapitányságvezető 5300 Karcag, Kossuth tér 1.

|  |  |
| --- | --- |
| **2. napirendi pont:** | Tájékoztató a Karcagi Többcélú Kistérségi Társulás Idősek Otthona és Háziorvosi Intézmény működéséről |

**Dobos László polgármester:** Köszöntötte az ülésteremben megjelent Hodos Bálintné intézményvezető asszonyt.

**Hodos Bálintné a Karcagi Többcélú Kistérségi Társulás Idősek Otthona és Háziorvosi Intézmény vezetője:** Köszönetét fejezte ki, hogy polgármester úr és a képviselő-testület támogatja az idősek otthonát és a háziorvosi intézményt. Az intézmény 2012-óta mind a négy telephelye megújult. 2015-ben a Nemzetgazdasági Minisztériumhoz benyújtottak egy pályázatot a Horváth Ferenc úti székhelyükre, melynek eredményeként elkészült a lift. Az önkormányzat segítésével létrehozták az akadálymentes fürdőszobákat, a háziorvosi intézményben pedig az ablakcsere is megtörtént.

Kérte a beszámolójának elfogadását.

**Dobos László polgármester:** Vitára bocsátotta a napirendet. Kérdés, hozzászólás van-e?

**Molnár Pál képviselő:** Az 1-es számú választókerület képviselőjeként mind a két idősek otthonával tartja a kapcsolatot, ugyanis mind a kettő a körzetébe tartozik. Rendszeresen látogatja a rendezvényeiket. Beszélgetve az ott élőkkel, látható hogy elégedettek. Az intézményvezető és az ott dolgozók munkája azzal mérhető a legjobban, ha az ott lakók elégedettek a munkával.

A Szociális és Egészségügyi Bizottság is tárgyalta a napirendet és egyhangúlag elfogadta a tájékoztatót. A bizottsági ülésen is kiemelte a pluszmunkát, az elmúlt időszakban nagyon sok pályázattal kellett foglalkoznia az intézményvezető asszonynak, természetesen ez az önkormányzatra is nagy feladatot hárított.

Gratulált igazgató asszonynak a szakmai munkájához és kedves munkatársainak az elvégzett munkához.

**Dobos László polgármester:** Teljesen egyetértett az elhangzottakkal. Folyamatosan több telephelyen kell megbirkózni a feladatokkal, pályázatokkal, próbálják fejleszteni az intézményt, ami egy plusz feladat a szakmai feladaton túl. Nagyon nehéz feladatot látnak el az ott dolgozók, kiváló munka folyik minden részlegen. Intézményvezető asszonynak és munkatársainak sok erőt, kitartást kívánt.

Kérdés, észrevétel nem hangzott el.

**Dobos László polgármester:** Javasolta a tájékoztató elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**112/2017. (IV.27.) „kt.” sz. h a t á r o z a t**

**a Karcagi Többcélú Kistérségi Társulás Idősek Otthona és Háziorvosi Intézmény működéséről**

A Karcag Városi Önkormányzat Képviselő-testülete a Karcagi Többcélú Kistérségi Társulás Idősek Otthona és Háziorvosi Intézmény működéséről szóló tájékoztatót

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. KTKT Idősek Otthona és Háziorvosi Intézmény Hodos Bálintné intézményvezető

5300 Karcag, Horváth F. u. 1.

|  |  |
| --- | --- |
| **3. napirendi pont:** | Tájékoztató a Magyar Közút Nonprofit Zrt. elmúlt évi és az elkövetkező időszak várható tevékenységéről |

**Dobos László polgármester:** Köszöntötte Vántsa Zoltán igazgató urat és kedves munkatársait. Vitára bocsátotta a napirendet.

**Vántsa Zoltán a Magyar Közút Nonprofit Zrt. Jász-Nagykun-Szolnok Megyei Igazgatóságának igazgatója:** Kiegészítést nem tett, de a felmerült kérdésekre munkatársaival szívesen válaszolnak.

**Pánti Ildikó képviselő:** Mint területi képviselő megkérdezte a Kisújszállási út felújításával kapcsolatban, hogy melyik részén várható a felújítás? Ezen az úton a forgalom óriási és nagyon foglalkoztatja az embereket.

**Molnár Pál képviselő, a Városi Önkormányzat Városgondnokságának igazgatója:** Az anyagban az üzemeltetési feladatok között szerepel a téli tisztántartási feladat. Azt tapasztalja, hogy a hóeltakarítási, és síkosságmentesítési feladatok ellátásánál hiányosságok vannak. A buszok nem tudnak járni, a közút kezelőt hiába keresik, hozzájuk fordulnak segítségért.

A Karcag Városi Önkormányzat nagyon sokat fordít azoknak az utaknak a karbantartására, síkosságmentesítésére is, amelyek állami utak. Kérte, hogy gondolja át a vezetőség, hogyan lehetne ezt kompenzálni.

**Dobos László polgármester**: Az idei téli időszakban ez még inkább jelentkezett, hiszen hidegebb és csapadékosabb volt ez a tél a korábbi időszaknál. A helyi állampolgárokat különösebben nem érdekli, hogy ez állami, vagy városi út, ők szeretnének közlekedni. A város szeretné ezt biztosítani, de az anyagi lehetőségek végesek, és nem szeretnének se más helyett dolgozni, se fizetni. Véleménye szerint is jogos ez a kérdés és kérés.

**Andrási András képviselő:** A tájékoztató elemzése után kiderül, hogyan áll a város területén lévő és a városon kívüli utak helyzete. Összességében a városhoz tartozó közút kezelésében lévő utak állapota nagyon-nagyon rossz, komoly felújításra szorulnak.

A karbantartás során várható-e ezeknek az utaknak a kopófelület cseréje? Lehet-e a kopófelület cserének a minőségén javítani? Megtörténik-e a beszállított termékek minőségellenőrzése, megfelelnek-e valóban a szabványnak?

A tájékoztatóból kiderül, hogy nem a megye dönti el azt, hogy melyik útszakasz kerül felújításra. Megkérdezte, hogy ki dönti azt el, hogy Karcag városában, illetve a hozzátartozó külterületi utak felújítására sor kerüljön?

Az utak kátyúzásánál mit jelent konkrétan a hideg és meleg burkolat, melyik az, amelyiket bármikor lehet alkalmazni? A kettő között mi a különbség, melyiknek problémásabb a beszerzése?

A beszámoló fejlesztési részénél olvasható, hogy kormányzati forrás a karcagi utak javítására nincs, illetve nem lesz. A TOP pályázatok adnak lehetőséget arra, hogy a közutaknál javítási munkálatok történjenek. Így kerül felújításra a Kisújszállási út egy része is.

A hazai program keretén belül vajon milyen lehetőségek lesznek, mennyi az a forrás, amely rendelkezésre áll?

A burkolat felújítások megyei szintű 69 milliárdos programjából mennyi az az összeg, amely megmaradt tavalyról, és mennyi az, amely ebben az évben kerül az utak felújítására? Ehhez az összeghez a jelenlegi pályázati pénzekből hozzácsatolható-e, vagy van-e ennek bármilyen kizáró oka?

**Szepesi Tibor képviselő:** A választókerületét legjobban a Kisújszállási út érinti, hiszen aki ott lakik, az azon az egy úton tud kijutni. Az anyagból látható, hogy 2,4 km hosszan fog megújulni, nyilván a legrosszabb részeket érinti a Kisújszállási útból. Gyakorlatilag az úton mindenhol van javítani való. Mi történik azokkal a szakaszokkal, ami nem kerül bele a 2,4 km-be, illetve azon szakaszon, ami nem kerül bele történik-e padkajavítás, olyan felújítási munkálat, ami az arra közlekedők komfortérzetét javíthatja? A legcélszerűbb az lenne, ha a Kálvin út torkolatától, az Állatkórházig teljes egészében felújításra kerülne. A közbeeső szakaszokkal van-e a közútkezelőnek valamilyen terve?

**Dobos László polgármester:** A Püspökladányi út nem régen készült el, miért szükséges már is felújítani?

**Vántsa Zoltán a Magyar Közút Nonprofit Zrt. Jász-Nagykun-Szolnok Megyei Igazgatóságának igazgatója:** A téli út tisztításával kapcsolatosan válaszolta, hogy minden év novemberében tartanak egy megyei tájékoztatót, amelyre a polgármesterek meghívót kapnak. Az idén szíves elvárják Dobos László polgármester urat is, mert ott részletesen a téli elhárítási programokat mindenkinek a rendelkezésére bocsátják.

**Dobos László polgármester:** Hangsúlyozta, hogy nem tájékoztatót szeretnének, hanem letakarított utakat. Takarítsák le az utakat!

**Herczeg Géza a Magyar Közút Nonprofit Zrt. Jász-Nagykun-Szolnok Megyei Igazgatóságának felújítási és fejlesztési osztályvezetője:** Jelezte, hogy sajnos semmilyen kerettel nem rendelkeznek. A feladatuk a felújítás előkészítésben az, hogy szakmai véleményt adnak. Prioritás szerint rakják sorba a szakvéleményeiket, utána történik a kiválasztás, amit nem a megye fog eldönteni.

Az útfelújítást mindig a magyar államnak a pénzügyi lehetőségei szablyák meg. Örömmel tolmácsolta, hogy az idén elindult egy hazai és egy TOP program. Ez lebontva a megyére nettó 2,9, illetve 2,5 milliárd forintot jelent, melyet az igazgatójuk a parlamentben az országgyűlési képviselőkkel ellenjegyezte.

A Kisújszállási út felújítása már korábban is pályázatokból került felújításra, most a TOP-ban folytatódik, két szakasza van benne, szám szerint 5+200, 6+074, 7+250-8+775-ig.

A tervezésnél a versenyeztetést a központ végzi, közbeszerzés útján. Mielőtt kiírják és eredményt hirdetnek a fejlesztési minisztérium hagyja jóvá. Közbeszerzésen a tervezők ki lettek választva, aláírták a szerződést. Éppen tegnap a szakemberek a technológiai javaslatokat tették meg.

Általában nem kopóréteget javítanak, mert az hamar rongálódik. Gyakorlatilag alapcserés problémák vannak, ami azt jelenti, hogy újból felépítik az utat.

A tervezést nem a közút, hanem a legkiválóbb szakemberek tervezik meg. Jelenleg a tervező kiválasztása megtörtént, elkezdték két eljárásban a kivitelezést is közbeszereztetni.

Várhatóan augusztus elejére lesznek meg minden projektnél a tervek.

A kivitelezés augusztus előtt valószínű nem fog beindulni. Ez a két út benne van.

Sajnálják, hogy nem a közút szakmai elképzeléseik alapján mennek a felújítások.

A hazai programnak még nem jött el az elrendelője, reményeik szerint egy-két héten belül meg lesz.

A TOP-nak már meg van a fedezete, az EU-os pénzből fog megvalósulni.

A 3104-es úton garanciális javítások folynak, a kivitelező saját költségére. Tapasztalata szerint ez az út nagyon jó minőségű lett.

**Zsigmond Attila a Magyar Közút Nonprofit Zrt. Jász-Nagykun-Szolnok Megyei Igazgatóságának üzemeltetési, fenntartási osztályvezetője:** A út tisztántartásával kapcsolatban válaszolta, hogy a közút állami megrendelés alapján dolgozik, állami megrendelésben vannak meghatározva a feladatok. Azt, hogy a téli síkosításmentességet, és hó eltakarítást milyen határidőn belül, illetve melyik utakon kell elvégezni, azt az országos közutak kezeléséről szóló rendelet határozza meg. Ezek a határidők a rendelet szerint elég tágak, ezeket betartották.

Az utak téli tisztántartása szempontjából három csoportra voltak osztva, őrjáratos, rajonos, fehér utak. Az őrjáratos utak a nagy forgalmi utak, ezeken történik csak síkosságmentesítés. Folyamatban van egy szabályozás módosítás, mely szerint a rajonos út megszűnik és marad a másik kettő. Ennek kapcsán a sóval történő síkosságmentesítő szakasz jelentősen növekedni fog. Ez jogszabály módosítást követel és mellette a pénzügyi forrását is meg kell teremteni.

A hideg és a meleg aszfalt kérdését alapvetően két dolog határozza meg, hogy melyiket lehet alkalmazni. Téli időszakban kizárólag hideg aszfaltot tudnak javítani, meleg aszfaltkeverő Budapesten van, onnan csak nagyon indokolt esetben hoznak meleg aszfaltot.

***– Szepesi Tibor képviselő úr elment –***

**Molnár Pál képviselő:** Az utak tisztántartásával kapcsolatosan megérti azt, hogy elméletileg a szóró-, és kenőanyag rendelkezésére áll a közútnak, csak időben nem tud a karcagi utakra menni. Kérése az volt, ha úgyis meg van a szóróanyag, biztosítsák az önkormányzat számára és akkor elvégzik a munkálatokat a saját gépeikkel.

**Andrási András képviselő:** Nem hangzott el arra a kérdésre a válasz, hogy tulajdonképpen mennyi pénz is maradt abból a 69 milliárdból? Megkérdezte továbbá, hogy mi lesz a Tilalmasi úttal, várható-e ott felújítás?

A Füzesgyarmati út állapota is siralmas, az mikor kerül felújításra?

Hivatkozva a Fejlesztési Minisztériumra, konkrétan melyik minisztériumról van szó, ahol eldől az, hogy Karcag útja felújításra kerül?

**Hubai Sándor a Kisújszállási Mérnökség vezetője:** Többek között a Tilalmasi út is egy fehér út, melyen csak hó eltakarítás folyik, amit 24 órán belül kell elkezdeni. A tisztántartásával kapcsolatba válaszolta, hogy a Városgondnokság alvállalkozásban tudná elvégezni, de csak hó eltakarítási munkákat tudnak kiadni, síkosságmentesítést nem. Ugyanis ha a magyar állam nekik sem fizeti ki az utak sózását, akkor nem tudják továbbadni. Így csak a hó eltakarításról tudnak tárgyalni.

Előreláthatólag a Tilalmasi út felújításáról nincs szó, a fenntartásával kapcsolatban a tavaszi kátyúzással végeztek. Erre az évre egy komolyabb méretű padkarendezést tervezek be.

**Vántsa Zoltán a Magyar Közút Nonprofit Zrt. Jász-Nagykun-Szolnok Megyei Igazgatóságának igazgatója:** Az idén területfejlesztési operatív programból lesz Karcag területén a Kisújszállási út felújítva. Ennek az útnak a kijelölését, erre a fajta felújításra a megyei közgyűlés rendelte el, ő a keretgazda, ő kapja azt az EU-s pénzösszeget, amivel rendelkezhet. A kedvezményezet a magyar közút, a lebonyolítást végzik, de hogy melyik útszakasz legyen a megyében felújítva, azt a megyei közgyűlés határozta meg.

Az egyéb útfelújításnál, a 100 milliárdos programból, amiből Karcag nem részesül, annak a finanszírozása még nem eldöntött tény, ez kormányzati kérdés.

A közutakkal a Nemzeti Fejlesztési Minisztérium foglalkozik, nem a Vidékfejlesztési Minisztérium. A kettőt el kell különíteni, a miniszterük Dr. Seszták Miklós, az államtitkáruk Dr. Homolya Róbert, aki a közlekedéspolitikáért felel.

A 69 milliárdos program 2016-ban bonyolódott le és ebből maradt még valamennyi forrás, nem egészen 1 km út feljavítására ad ez lehetőséget, ami 2017-ben fog megvalósulni. A munkaterület átadás megtörtént, a munkakezdés még párnapig várat magára. Ez a megyei fejlesztésre vonatkozó rész, tehát nem Karcagra.

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** Vántsa Zoltán igazgató úr részt a bizottsági ülésen is. A tagok az anyagot megkapták időben, áttanulmányozhatták. Igazgató úr részletes tájékoztatást adott az ülésen és több kérdésre is válaszolt.

Mivel körzetét a Kisújszállási út érinti, ezért azt kérte, hogy ennek az útszakasznak a felújítása minél hamarabb kezdődjön el, hiszen az ott lakók, valamint a városban közlekedők nagyon várják.

**Litkei Bálint forgalomtechnikai és kezelő osztályvezető:** Örvendetes, hogy Karcagon a postai csomópontnál jelzőlámpás forgalomirányítás kerül bevezetésre. Erre a projektre is a forrást a magyar állam biztosította, de az hogy ez megvalósulhatott, úgy gondolja, hogy a város és a magyar közútnak az eddigi jó együttműködése mindenképpen szükséges volt.

Napirend előtti felszólalásában Lengyel János képviselő úr említette a 4-es Füzesgyarmati út csomópontjának a közlekedésbiztonsági helyzetét. Tíz évvel ezelőtt épült ki ez a csomópont, akkor még nem volt ekkora forgalom. Akkor is komoly forgalombiztonsági problémák voltak, rengeteg volt a halálos baleset. Akkor hazai forrásból biztosított a magyar állam kisköltségű forgalomtechnikai beavatkozásokra lehetőség, melyet el is végeztek. Sajnos most történt egy halálos baleset, de a korábbi halálos balesetek megszűntek. A 4-es út egy autópálya szintű forgalmat bonyolít le. A Füzesgyarmati út csomópontjának az átépítését mindenképpen javasolják, fórumokon szakmai javaslatként meg szokták fogalmazni. Amennyiben lesz rá pályázati forrás, akár egy körforgalom építésére, azt mindenképpen támogatják.

**Andrási András képviselő:** Az elhangzottak igazából sok optimizmusra nem adnak okot, annak nagyon örülnek, hogy jelzőlámpa épül a postai kereszteződésnél.

A 4-es sz. út valóban autópálya mértékű forgalmat bonyolít le. Sajnos az eredetileg tervezett autópálya építés az füstbe ment. A gyorsforgalmi út építése is Fegyvernekkel befejeződik. Ezért nagyon indokolt az, hogy a Füzesgyarmati útnál minél hamarabb megtörténjen a fejlesztés.

A közút minden munkatársának további jó munkát kívánt, de hozzátette, hogy ennél hatékonyabbat, melyet el is várnának.

**Molnár Pál képviselő:** Megköszönte a magyar közút munkatársainak azt a munkát, amelyet az erejükhez képest megtettek és meg is tesznek. Igazgató úrnak és minden munkatársának további jó munkát kívánt.

**Dobos László polgármester:** Mindenki, aki véleményt formált tisztában van a lehetőségekkel, határokkal, de azt is tudomásul kell venni, hogy olyan szinten növekedett meg a közlekedés, hogy az emberek türelmetlenebbé váltak, nem szeretik, ha rossz az út. Szeretnék, ha nagy odafigyelés lenne. Reméli, hogy a legjobban foglalkoztatott Kisújszállási út elkészül ebben az évben.

Megköszönte az eddig végzett munkát és a jó együttműködést a Postai csomópontnál, nagyon örülnek, hogy a munkálatok szépen haladnak.

További kérdés, észrevétel nem hangzott el.

**Dobos László polgármester:** Javasolta a tájékoztató elfogadását, és kérte, hogy az ősz folyamán térjenek vissza újra ehhez a napirendhez, hogy hogyan alakultak a nyári időszak munkálatai. Aki egyetért, kézfeltartással jelezze.

**A képviselő-testület döntése:** 6 igen, 2 nem szavazat. Tartózkodás nem volt.

**113/2017. (IV.27.) „kt.” sz. h a t á r o z a t**

**a Magyar Közút Nonprofit Zrt. elmúlt évi és az elkövetkező időszak várható tevékenységéről**

A Karcag Városi Önkormányzat Képviselő-testülete a Magyar Közút Nonprofit Zrt. elmúlt évi és az elkövetkező időszak várható tevékenységéről szóló tájékoztatót

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Magyar Közút Nonprofit Zrt. Jász-Nagykun-Szolnok Megyei Igazgatóság 5000 Szolnok, Petőfi Sándor u. 7-11.

|  |  |
| --- | --- |
| **4. napirendi pont:** | Javaslat a „Karcag testvérvárosaiért” Közalapítvány alapító okiratának módosítására |

**Dobos László polgármester:** A Polgári Törvénykönyv szabályai szerint kell alakítani az alapító okiratot. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Két határozati javaslatról kell dönteni. Elsőként "***a „Karcag testvérvárosaiért” Közalapítvány alapító okiratának módosításáról"*** szóló határozati javaslatot kell elfogadni. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**114/2017. (IV. 27.) „kt.” sz. határozat**

**a „Karcag testvérvárosaiért” Közalapítvány alapító okiratának módosításáról**

A Karcag Városi Önkormányzat Képviselő-testülete (továbbiakban: Képviselő-testület), mint alapító, a Polgári Törvénykönyvről szóló 2013. évi V. törvény 3:378. §. és a 3:391. § (1)-(2) bekezdései alapján a „Karcag testvérvárosaiért” Közalapítvány többszörösen módosított alapító okiratát (továbbiakban: alapító okirat) az alábbiak szerint módosítja:

1. Az alapító okirat preambulumának első bekezdése a „*határozatlan időre*” szövegrésszel egészül ki a következő megfogalmazással:

„A Karcag Városi Önkormányzat Képviselő-testülete a 429/1994. (X.11.) sz. határozatával állami *és önkormányzati* közfeladat folyamatos biztosítása*, elősegítése* érdekében Közalapítványt *alapított határozatlan időre, melynek létesítő okiratát a hatályos törvényi szabályozáshoz igazodóan az alábbiak szerint foglal egységes szerkezetbe.”*

1. Az alapító okirat 10. pontja az eddigi utolsó bekezdést követően egy további bekezdéssel egészül ki az alábbi megfogalmazással:

„*A kuratórium tagjai az alapítvány vezető tisztségviselői, így rájuk vonatkozóan alkalmazni kell az alábbi kizárási és összeférhetetlenségi szabályokat is:*

*Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.*

*Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.*

*A vezető tisztségviselő ügyvezetési feladatait személyesen köteles ellátni.*

*Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.*

*Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.*

*Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.”*

1. Az alapító okirat 6.7. pontja az alábbi szövegrészre egészül ki:

*„A kuratóriumi tagság megszűnésére a jogi személy tisztségviselőinek megbízatása megszűnésére vonatkozó hatályos törvényi rendelkezések irányadók, továbbá a kuratórium tagját megbízatásának lejárta előtt az alapítványi cél megvalósításának közvetlen veszélyeztetése esetén az alapítói jogok gyakorlója hívhatja vissza.”*

1. Az alapító okirat 6.6. pontja az alábbiakra egészül ki:

„A Közalapítvány működtetését a kuratórium tagjai rendszeres díjazás nélkül látják el, de a munkájuk során felmerült költségeiket a Közalapítvány megtéríti. *A kuratórium tagja ilyen igény esetén köteles a felmerült költségekről bizonylatot bemutatni vagy a felmerült költséget egyéb, hitelt érdemlő módon alátámasztani. Az alapító bármikor jogosult írásban a kuratórium tagjainak vagy a Közalapítvány tevékenységében részt vevő más személyek javára eseti vagy rendszeres díjazást megállapítani. Ilyen alapítói döntés esetén a Közalapítvány köteles az esti vagy rendszeres díjat az alapítói döntés szerint a jogosultnak megfizetni.”*

1. Az alapító okirat 6.5. pontja az alábbiakra módosul:

„*A Közalapítvány jogi személy. A Közalapítvány képviseletét a jogi személy tisztségviselőiként a kuratórium tagjai látják el az alábbiak szerint:*

*- a kuratórium elnökének képviseleti joga önálló, korlátlan;*

*- a kuratórium alelnökének képviseleti joga önálló, korlátlan;*

*- a kuratórium titkárának képviseleti joga önálló, korlátlan.”*

1. Az alapító okirat 8.5. pont első bekezdéséből törlésre kerül az „*(amikor már lesz ilyen jogállása)”* szövegrész, ennek megfelelően a megmaradó szövegrész az alábbi lesz:

„A Közalapítvány a jogszabályi rendelkezések alapján köteles éves beszámolót készíteni. A kuratórium által határozattal elfogadott beszámolót, valamint annak mellékleteit, a közhasznúsági mellékletet az adott üzleti év mérlegfordulónapját követő ötödik hónap utolsó napjáig letétbe helyezi és közzéteszi. A letétbe helyezési és a közzétételi kötelezettségét a Közalapítvány a mindenkori jogszabályok rendelkezései szerint teljesíti.”

1. A Képviselő-testület megerősíti 2017. március 30. napján hozott döntését, mely szerint a kuratórium korábbi titkára, Kovácsné Nemes Margit lemondására tekintettel a kuratórium új titkára 2017. március 30. napjától határozatlan időre Potornai Rita, 5300 Karcag, Sport u. 36. szám alatti lakos, ennek megfelelően az alapító okirat 6.4. pontja az alábbiakra változik:

„*A kuratórium tagjai:*

*- elnök: Elek Eszter, 5300 Karcag, Kacsóh u. 32. szám alatti lakos;*

*- alelnök: Ecsedi Irén, 5300 Karcag, Dózsa György u. 36. szám alatti lakos;*

*- titkár: Potornai Rita, 5300 Karcag, Sport u. 36. szám alatti lakos.”*

1. Az alapítványlétesítő okiratát az alapító képviseletében Dobos László polgármester a törvényszerű, aktuális záradékkal és aláírásával látja el, majd az okiratszerkesztésre felkért ügyvéd záradéka és ellenjegyzése kerül feltüntetésre.

Az alapító gondoskodik a jelen módosításokat tartalmazó, egységes szerkezetű alapító okirat elkészítéséről és jelen határozathoz történő csatolásáról.

1. A Képviselő-testület felkéri a Karcag Városi Önkormányzat Jegyzőjét, hogy az alapító okirat módosításából eredő feladatokat - a kuratórium és az ügyben eljárásra megbízott ügyvéd közreműködésével - végezze el.

Felelős: Rózsa Sándor jegyző

Határidő: 2017. április 28.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Dr. Zilahi Krisztina jogi referens, helyben
6. Karcagi Polgármesteri Hivatal Nagyné Major Mária intézményi és civil kapcsolatok ügyintézője, helyben
7. „Karcag testvérvárosaiért” Közalapítvány, a kuratórium elnöke (intézményi és civil kapcsolatok ügyintézője útján)
8. Szolnoki Törvényszék, 5000 Szolnok, Kossuth L. út 1. (eljáró ügyvéd közreműködésével)
9. Dr. Mihály Ügyvédi Iroda, 5300 Karcag, Kertész J. u. 5. II. lh. fsz. 2.

**Dobos László polgármester:** Következő " ***a „Karcag testvérvárosaiért” Közalapítvány módosításokkal egységes szerkezetbe foglalt alapító okiratának elfogadásáró"*** című határozati javaslat. Aki egyetért, kézfeltartással jelezze!

**A képviselő-testület döntése:** 8 igen szavazat. Nemleges szavazat és tartózkodás nem volt.

**115/2017. (IV. 27.) „kt.” sz. határozat**

**a „Karcag testvérvárosaiért” Közalapítvány módosításokkal egységes szerkezetbe foglalt alapító okiratának elfogadásáról**

A Karcag Városi Önkormányzat Képviselő-testülete, (továbbiakban: Képviselő-testület), mint alapító, a Polgári Törvénykönyvről szóló 2013. évi V. törvény 3:378. § és a 3:391. § (1)‑(2) bekezdései alapján a „Karcag testvérvárosaiért” Közalapítvány módosításokkal egységes szerkezetbe foglalt alapító okiratát (a határozat melléklete) elfogadja.

A Képviselő-testület felkéri a Karcag Városi Önkormányzat Jegyzőjét, hogy a módosításokkal egységes szerkezetbe foglalt alapító okiratból eredő feladatokat - a kuratórium és az ügyben eljárásra megbízott ügyvéd közreműködésével - végezze el.

Felelős: Rózsa Sándor jegyző

Határidő: 2017. április 28.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Dr. Zilahi Krisztina jogi referens, helyben
6. Karcagi Polgármesteri Hivatal Nagyné Major Mária intézményi és civil kapcsolatok ügyintézője, helyben
7. „Karcag testvérvárosaiért” Közalapítvány, a kuratórium elnöke (intézményi és civil kapcsolatok ügyintézője útján)
8. Szolnoki Törvényszék, 5000 Szolnok, Kossuth L. út 1. (eljáró ügyvéd közreműködésével)
9. Dr. Mihály Ügyvédi Iroda, 5300 Karcag, Kertész J. u. 5. II. lh. fsz. 2.

**115/2017. (IV. 27.) „kt.” sz. határozat melléklete:**

**„Karcag testvérvárosaiért” Közalapítvány**

**ALAPÍTÓ OKIRAT**

**(egységes szerkezetben)**

A Karcag Városi Önkormányzat Képviselő-testülete a 429/1994. (X.11.) sz. határozatával állami*és önkormányzati* közfeladat folyamatos biztosítása*, elősegítése* érdekében Közalapítványt *alapított határozatlan időre, melynek létesítő okiratát a hatályos törvényi szabályozáshoz igazodóan az alábbiak szerint foglal egységes szerkezetbe.*

A Közalapítvány létesítésekor az alapító a népek közötti kulturális, oktatási, egészségügyi kapcsolatok kiszélesítését, a határon túl élő magyarsággal való kapcsolattartás erősítését, az arra szolgáló anyagi erőforrások megteremtését tűzte ki célul.

1. A Közalapítvány neve: „Karcag testvérvárosaiért” Közalapítvány
2. A Közalapítvány székhelye:5300 Karcag, Kossuth tér 1.
3. A Közalapítvány célja: a határon túli magyarsággal kapcsolatos tevékenység. Állami *és önkormányzat*i közfeladat *biztosításának elősegítésére* a következő célokra jött létre: Karcag és testvérvárosai (Székelykeresztúr, (Románia), *Bácskossuthfalva* (Szerbia), Mérke (Kazakisztán), Szepsi (Szlovákia), Schwarzheide (Németország) Longueau (Franciaország), KrosnoOdrzaňskie (Lengyelország), Kunszentmiklós (Magyarország) között létrejött testvérvárosi kapcsolatok ápolása, elsősorban a kultúra, az oktatás és az egészségügy területén.

Ezen belül nyilvánosan meghirdetett felhívásokon keresztül:

* kulturális rendezvények, találkozók szervezése, művészeti csoportok, kiállítások fogadása helyben és a testvérvárosokban,
* a testvérvárosok megismertetése érdekében kutatások segítése,
* kiadványok megjelentetése, „Keleti örökségünk” sorozat megjelentetésének támogatása,
* ösztöndíj alapítása a testvérvárosból Magyarországra érkező hallgatóknak,
* szakmai programok szervezése egészségügyi, oktatási, kereskedelmi, mezőgazdasági (stb.) témákban.

3.1. A Közalapítvány cél szerinti tevékenysége*, feladatai*:

a Közalapítvány az alábbi közhasznú tevékenységeket végzi:

* tudományos tevékenység, kutatás
* nevelés és oktatás, képességfejlesztés, ismeretterjesztés
* kulturális tevékenység
* kulturális örökség megóvása
* műemlékvédelem
* a magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység
* sporttal kapcsolatos tevékenység
* gazdaságszervezéssel és turizmussal kapcsolatos tevékenység

A Közalapítvány céljainak megvalósítása érdekében az alapító okiratban meghatározott közhasznú tevékenységeket folytatja, e közhasznú tevékenységeket a Magyarország helyi önkormányzatairól szóló 2011. évi CLXXXIX. törvény 13. § (1) bekezdése 1., 7., 13., 15. és 16. pontjaiban meghatározott helyi közügyek, valamint helyben biztosítható közfeladatok körében ellátandó helyi önkormányzati feladatokhoz kapcsolódóan végzi, melyek az alábbiak:

* 1. településfejlesztés, településrendezés;
* 7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;
* 13. gazdaságszervezéssel és a turizmussal kapcsolatos feladatok;
* 15. sport, ifjúsági ügyek;
* 16. nemzetiségi ügyek;

*(E közhasznú tevékenységet ellátva az alapítvány a célt közvetlenül szolgálja és a feladatot részben közvetlenül, részben közvetetten ellátja, (az állami és önkormányzati feladatot részben átvállalva), mely közfeladat a nemzetiségek jogairól szóló 2011. évi CLXXIX. tv. 8.§-a, 9. § (1)-(2) bekezdése és 10.§ (4) bekezdése alapján, valamint az önkormányzatokról szóló 2011. évi CLXXXIX. tv. 13. § (1) bekezdés 16. pontja értelmében).*

3.2. A Közalapítvány tagsággal nem rendelkezik, értelemszerűen nem zárja ki, hogy más is részesülhessen közhasznú szolgáltatásából.

* 1. A Közalapítvány vagyona: az alapító 50.000,- Ft, azaz ötvenezer 00/100 forint induló tőkéjéből áll.

4.1. A Közalapítvány nyitott, ahhoz bármely hazai vagy külföldi természetes vagy jogi személy, illetve jogi személyiséggel nem rendelkező szervezet pénzbeli, vagy természetbeni adománnyal, vagyonrendeléssel csatlakozhat. A csatlakozókat az alapítókkal azonos jogok illetik meg.

4.2. A Közalapítvány vagyona teljes egészében, kizárólagosan a Közalapítvány céljával, tevékenységével kapcsolatos kiadásokra használható fel.

A Közalapítvány vagyonából kell fedezni a Közalapítvány kezelésével és működtetésével kapcsolatosan felmerült költségeket.

4.3. A Közalapítvány vagyonának felhasználása a kezelő szerv feladata.

4.4. A vagyon felhasználásának módja: eseti, rendszeres támogatások, juttatások, pályázati úton juttatott támogatások, ösztöndíjak, természetbeni juttatások nyújtása. Egyébiránt az 3. pont rendelkezései az irányadóak.

Az eseti támogatásokról, juttatásokról, pályázati kiírásokról, elbírálás rendjéről, a pályázati határidőkről, a pályázati úton juttatott támogatásokról, az ösztöndíjakról, a természetbeni juttatásokról a kuratórium dönt.

4.5. A Közalapítvány bármely cél szerinti juttatását pályázathoz kötheti, továbbá a jogszabályi feltételek teljesülése esetén pályázathoz köteles kötni. *A Közalapítvány pályázat kiírása nélkül évente a vagyona 5%-ának mértékéig, de legfeljebb összesen egymillió forint (közvetlen vagy közvetett) támogatást nyújthat az alapító okiratban foglalt célokra. Meghívásos pályázat kiírására kizárólag akkor kerülhet sor, ha*

*- azt törvény vagy kormányrendelet lehetővé teszi és*

*- pályázati kiírás tartalmazza a támogatási célt, a támogatás feltételeit és az elszámolás részletes rendjét.*

4.6.*Az alapító és a csatlakozó nem lehet az alapítvány kedvezményezettje, csak olyan esetekben, amikor a juttatás konkrét célja az alapítvány valamely fent megjelölt céljával összefüggően az alapító vagy csatlakozó tudományos, irodalmi vagy művészeti alkotásainak gondozása. Az alapító és a csatlakozó hozzátartozója abban az esetben lehet az alapítvány kedvezményezettje, amikor a juttatás konkrét célja az alapítvány valamely fent megjelölt céljával összefüggően az alapító vagy csatlakozó hozzátartozójának tudományos, irodalmi vagy művészeti alkotásainak gondozása, a hozzátartozó ápolása, gondozása, tartása, egészségügyi ellátási költségeinek viselése, iskolai tanulmányainak ösztöndíjjal vagy egyéb módon történő támogatása.*

* 1. A Közalapítvány gazdálkodása:

5.1. A Közalapítvány gazdasági-vállalkozási tevékenységet csak közhasznú vagy az alapító okiratban meghatározott alapcél szerinti tevékenység megvalósítását nem veszélyeztetve végez. Gazdálkodása során elért eredményét nem osztja fel, azt az alapító okiratában meghatározott közhasznú tevékenységre fordítja.

5.2. A Közalapítvány váltót, illetve más hiteljogviszonyt megtestesítő értékpapírt nem bocsáthat ki.

5.3. A Közalapítvány gazdasági-vállalkozási tevékenységének fejlesztéséhez közhasznú tevékenységét veszélyeztető mértékű hitelt nem vehet fel.

6. A Közalapítvány kezelője, szervezete, képviselője:

6.1.*A kuratórium az alapítvány ügyvezető szerve. A kuratórium tagjai az alapítvány vezető tisztségviselői.*

*A kuratórium három természetes személyből áll, akik közül legalább kettőnek állandó belföldi lakóhellyel kell rendelkeznie.*

*Az alapítvány kedvezményezettje és annak közeli hozzátartozója nem lehet a kuratórium tagja. Az alapító és közeli hozzátartozói nem lehetnek többségben a kuratóriumban.*

6.2. A kuratórium tagjait az alapító *szóban vagy* írásban kéri fel, a tagok írásban nyilatkoznak arról, hogy a kuratóriumi tagságot vállalják.

6.3. A kuratórium tagjainak megbízása határozatlan időre szól, a tagok ismételten megbízhatók.

6.4. *A kuratórium tagjai:*

*- elnök: Elek Eszter, 5300 Karcag, Kacsóh u. 32. szám alatti lakos;*

*- alelnök: Ecsedi Irén, 5300 Karcag, Dózsa György u. 36. szám alatti lakos;*

*- titkár: Potornai Rita, 5300 Karcag, Sport u. 36. szám alatti lakos.*

6.5. *A Közalapítvány jogi személy. A Közalapítvány képviseletét a jogi személy tisztségviselőiként a kuratórium tagjai látják el az alábbiak szerint:*

*- a kuratórium elnökének képviseleti joga önálló, korlátlan;*

*- a kuratórium alelnökének képviseleti joga önálló, korlátlan;*

*- a kuratórium titkárának képviseleti joga önálló, korlátlan.*

6.6.A Közalapítvány működtetését a kuratórium tagjai rendszeres díjazás nélkül látják el, de a munkájuk során felmerült költségeiket a Közalapítvány megtéríti. *A kuratórium tagja ilyen igény esetén köteles a felmerült költségekről bizonylatot bemutatni vagy a felmerült költséget egyéb, hitelt érdemlő módon alátámasztani. Az alapító bármikor jogosult írásban a kuratórium tagjainak vagy a Közalapítvány tevékenységében részt vevő más személyek javára eseti vagy rendszeres díjazást megállapítani. Ilyen alapítói döntés esetén a Közalapítvány köteles az esti vagy rendszeres díjat az alapítói döntés szerint a jogosultnak megfizetni.*

6.7. *A kuratóriumi tagság megszűnésére a jogi személy tisztségviselőinek megbízatása megszűnésére vonatkozó hatályos törvényi rendelkezések irányadók, továbbá a kuratórium tagját megbízatásának lejárta előtt az alapítványi cél megvalósításának közvetlen veszélyeztetése esetén az alapítói jogok gyakorlója hívhatja vissza.*

7. A kuratórium határozatképes, ha tagjainak *több mint* fele jelen van. A kuratórium határozatait a tagok szavazatainak egyszerű többségével, nyílt szavazással hozza*, amennyiben hatályos jogszabály másként nem rendelkezik.*

8. A kezelő szervezet eljárási, ügyviteli működését a Közalapítvány Szervezeti és Működési Szabályzata határozza meg.

8.1. A kuratórium évente szükség szerint, de legalább két ülést tart. A kuratórium ülését az elnök hívja össze írásos meghívóval, amely tartalmazza az ülés napirendjét. *Bármely kuratóriumi tag kérheti kuratóriumi ülés összehívását a cél és az ok megjelölésével. Ilyen kérelem esetén a kuratórium elnöke köteles a kérelem beérkezésétől számított nyolc napon belül intézkedni az ülés összehívásáról. Ha ennek a kötelezettségének a kuratórium elnöke nem tesz eleget, a kuratórium ülését a kérelmet előterjesztő tag is összehívhatja.*

A kuratórium ülését az elnök, akadályoztatása esetén az alelnök vezeti. A kuratórium ülése nyilvános, amely nyilvánosság jogszabályban meghatározott esetekben korlátozható. A felügyelőbizottság elnökét és tagjait a kuratórium üléseire meg kell hívni, akik az ülésen tanácskozási joggal vehetnek részt. A kuratórium üléséről jegyzőkönyvet kell készíteni, melyhez csatolni kell a meghívót és mellékleteit, valamint a jelenléti ívet.

A kuratórium ülését a felügyelőbizottság indítványára is össze kell hívni, annak megtételétől számított 30 napon belül. Amennyiben e határidő eredménytelenül telik el, a kuratórium ülését a felügyelőbizottság is összehívhatja.

A kuratórium döntéseiről nyilvántartást kell vezetni, melynek tartalmazni kell:

* a döntések tartalmát, elfogadásuk időpontját és a hatályukat, a döntést támogatók, tartózkodók és ellenzők számarányát, illetve (ha lehetséges) a döntést támogatók, a tartózkodók és az ellenzők személyének megjelölését is,
* a döntéssel érintettek részére megküldött határozat postázásának idejét és módját.

A működéssel kapcsolatban keletkezett iratokba való betekintés rendje:

* a kuratórium határozatait és az éves beszámolót, valamint a közhasznúsági jelentést bárki megtekintheti, illetve azokból saját költségére másolatot készíthet.

A kuratórium jegyzőkönyvei nyilvánosak, kivéve a zárt üléseken készült jegyzőkönyveket. A kuratórium zárt üléséről készült jegyzőkönyvbe, annak az őt érintő részébe betekinthet az, akinek az abban foglalt határozat jogát vagy jogos érdekét érinti.

* A kuratórium döntéseit az érintettekkel haladéktalanul szóban és ezen felül 15 napon belül írásban is – telefax, postai levél vagy e-mail útján – köteles közölni.
* A döntések nyilvánosságra hozatalát a Közalapítvány székhelyén történő kifüggesztéssel kell biztosítani.
* A kuratórium – a nyilvánosságra hozatal érdekében – a Közalapítvány tevékenységének és gazdálkodásának legfontosabb adatait, a működésére, szolgáltatásai igénybevétele módjára vonatkozó információkat, beszámolóit köteles a „Karcagi Hírmondó” c. helyi újságban közzétenni. *Ugyancsak a „Karcagi Hírmondó” című helyi újságban, ennek akadálya esetén a helyben szokásos egyéb módon közzéteszi a létesítő okirat módosítása esetén annak egységes szerkezetbe foglalt, elfogadott szövegét.*

8.2. A kezelő szervezet nevében kötelezettség vállalásra az elnök, *az alelnök és a titkár – ebben a sorrendben az akadályozottsághoz igazodóan - önállóan* jogosult.

8.3. *A pénzforgalmi* számláról pénz felvétele, utalványozása és átutalása *során ugyancsak a 8.2. pontban foglaltak szerint kell eljárni. A számviteli jogszabályokban írt rendelkezéseket és az alapítvány pénzkezelésére vonatkozó normákat önálló pénzfelvétel esetén is következetesen, utólag rekonstruálhatóan be kell tartani, a bizonylatokat és egyéb kapcsolódó dokumentumokat az előírt ideig, bármikori ellenőrzésre alkalmas rendezettséggel meg kell őrizni.*

8.4. A Közalapítvány *pénzforgalmi számláját* az OTP Bank *Nyrt.* Karcagi Fiókigazgatósága *vezeti*.

8.5. A Közalapítvány a jogszabályi rendelkezések alapján köteles éves beszámolót készíteni. A kuratórium által határozattal elfogadott beszámolót, valamint annak mellékleteit, a közhasznúsági mellékletet az adott üzleti év mérleg fordulónapját követő ötödik hónap utolsó napjáig letétbe helyezi és közzéteszi. A letétbe helyezési és a közzétételi kötelezettségét a Közalapítvány a mindenkori jogszabályok rendelkezései szerint teljesíti.

A kuratórium elnöke évenként beszámol a Közalapítvány működéséről, gazdálkodásáról, valamint a Közalapítványi célok megvalósításáról az alapítónak. A beszámoló elfogadásáról az alapító határozattal dönt.

9. A felügyelőbizottság:

*9.1. Az alapítók három tagból álló felügyelőbizottság létrehozását rendeli el azzal a feladattal, hogy az ügyvezetést az alapítvány érdekeinek megóvása céljából ellenőrizze.*

*A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója az alapítvány vezető tisztségviselője.*

*A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai az alapítvány ügyvezetésétől függetlenek, tevékenységük során nem utasíthatóak.*

*Az alapító választja a felügyelőbizottsági tagokat (elnökét és két tagját). A felügyelőbizottsági tagsági jogviszony az elfogadással jön létre.*

*A felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy a felügyelőbizottsági tag lemondó nyilatkozatát az alapítvány vezető tisztségviselőjéhez intézi.*

*9.2. A felügyelőbizottság köteles az alapító döntéshozó szerve elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni. A felügyelőbizottság az alapítvány irataiba, számviteli nyilvántartásaiba, könyveibe betekinthet, a vezető tisztségviselőktől és az alapítvány munkavállalóitól felvilágosítást kérhet, a jogi személy fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.*

*A felügyelőbizottság határozatait a jelenlévők szótöbbségével hozza.*

*9.3. A felügyelőbizottsági tagok az ellenőrzési kötelezettségük elmulasztásával vagy nem megfelelő teljesítésével a jogi személynek okozott károkért a szerződésszegéssel okozott kárért való felelősség szabályai szerint felelnek a jogi személlyel szemben.*

*9.4. A felügyelőbizottság ellenőrzi az alapítvány működését és gazdálkodását. Ennek során a vezető tisztségviselőktől jelentést, az alapítvány munkavállalóitól pedig tájékoztatást vagy felvilágosítást kérhet, továbbá az alapítvány könyveibe és irataiba betekinthet, azokat megvizsgálhatja.*

*A felügyelőbizottság tagja az alapítvány kuratórium ülésén tanácskozási joggal részt vehet.*

*9.5. A felügyelőbizottság köteles az intézkedésre való jogosultságának megfelelően a kuratóriumot vagy az alapítót tájékoztatni és a kuratórium ülésének összehívását annak összehívását kezdeményezni, ha arról szerez tudomást, hogy*

*- a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;*

*- a vezető tisztségviselők felelősségét megalapozó tény merült fel.*

*9.6. Az alapító ülését vagy a kuratórium ülését a felügyelőbizottság indítványára - annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén az alapító értesítésére és a kuratórium ülésének összehívására a felügyelőbizottság is jogosult.*

*Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a felügyelőbizottság köteles haladéktalanul értesíteni a törvényességi ellenőrzést ellátó szervet.*

*9.7. A felügyelőbizottság tagjai:*

* *elnöke: Molnár Pál, 5300 Karcag, Szegfű u. 8. szám alatti lakos;*
* *tagja: Csiszárné Takács Erika, 5300 Karcag, Táncsics krt. 1-3. szám alatti lakos;*
* *tagja: Szabó Gabriella, 5300 Karcag, Széchenyi 67/C. II/11. szám alatti lakos.*

10. Az összeférhetetlenség szabályai:

*A* kuratórium határozathozatalában nem vehet részt az a személy, aki vagy akinek közeli hozzátartozója a határozat alapján:

* kötelezettség vagy felelősség alól mentesül; *vagy*

- bármilyen más előnyben részesül, illetve a megkötendő jogügyletben egyébként érdekelt. (Nem minősül előnynek a Közalapítvány célszerinti juttatásai keretében *a* bárki által megkötés nélkül igénybe vehető nem pénzbeli szolgáltatás.)

Nem lehet a felügyelőbizottság elnöke vagy tagja, illetve könyvvizsgálója az a személy, aki

* a kuratórium elnöke, vagy tagja;
* a közalapítvánnyal *e* megbízatásán kívüli más tevékenység kifejtésére irányuló munkaviszonyban, vagy munkavégzésre irányuló egyéb jogviszonyban áll, ha jogszabály másképp nem rendelkezik,
* a Közalapítvány célszerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat;
* az első három bekezdésben meghatározott személyek hozzátartozója.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

* amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
* amellyel szemben az állami adó- és vámhatóság jelentős összegű adóhiányt tárt fel,
* amellyel szemben az állami adó- és vámhatóság üzletzárás intézkedést alkalmazott, vagy üzletzárást helyettesítő bírságot szabott ki,
* amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

*A kuratórium tagjai az alapítvány vezető tisztségviselői, így rájuk vonatkozóan alkalmazni kell az alábbi kizárási és összeférhetetlenségi szabályokat is:*

*Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.*

*Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.*

*A vezető tisztségviselő ügyvezetési feladatait személyesen köteles ellátni.*

*Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.*

*Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.*

*Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.*

11. A Közalapítvány jellege:

A Közalapítvány közvetlen politikai tevékenységet nem folytat, szervezete pártoktól független, azoknak anyagi támogatást nem nyújt, azoktól anyagi támogatást nem kaphat, országgyűlési képviselő-jelöltet nem állíthat és nem támogathat, ezt a jövőre vonatkozóan is kizárja.

A Közalapítvány céljai elérése érdekében együttműködik mindazokkal az intézményekkel, szervezetekkel, amelyek a testvérvárosok közötti együttműködés elmélyítését szolgálják.

12. A Közalapítvány létrehozását*, valamint a létesítő okirat módosításokkal egységes szerkezetbe foglalt szövegét* az alapító *az önkormányzat* hivatalos lap*já*ban*, ennek akadálya esetén a helyben szokásos módon* közzéteszi, működéséről a nyilvánosságot évenként *legalább* egyszer tájékoztatja.

13. A Közalapítvány a Ptk-ban meghatározott okok miatt történő megszűnése esetén az alapítványi vagyont Karcag testvérvárosi kapcsolatainak ápolására kell fordítani.

14. Az alapító okiratban nem szabályozott kérdésekben a Ptk. vonatkozó rendelkezéseit kell alkalmazni.

Záradék:

Jelen egységes szerkezetbe foglaltalapító okirat készült a Karcag Városi Önkormányzat Képviselő-testületének, *mint* alapítónak a „Karcag testvérvárosaiért” Közalapítvány alapító okiratának módosításáról szóló *…/2017. (IV.….)* „kt.” sz. *határozatában foglaltak szerint. A létesítő okirat módosítására a határozat szerint törölt, illetőleg az egységes szerkezetű létesítő okiratban dőlt betűvel szedett módosítások adtak okot.*

*Igazolom, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának.*

Karcag, *2017. április….*

……………………………………

a Karcag Városi Önkormányzat alapító

képviseletében

Dobos László polgármester

*Jogi képviselői záradék:*

*Alulírott ügyvéd a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 38. § (2) bekezdése alapján igazolom, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának. Az egységes szerkezetű létesítő okirat elkészítésére az előzőleg hatályos létesítő okiratból – az alapítói határozat szerint - törölt, valamint a jelen egységes szerkezetű okiratban dőlt betűvel szedett szövegrészek változása adott okot.*

*Egységes szerkezetű okiratba foglaltam és ellenjegyzem (09-408).*

*Karcag, 2017. április ….*

……………………………………

*Dr. Mihály László*

*ügyvéd*

|  |  |
| --- | --- |
| **5. napirendi pont:** | Javaslat a rászoruló gyermekek intézményen kívüli ingyenes nyári szünidei étkeztetésének időtartamára |

**Dobos László polgármester:** Legalább 43 munkanapon keresztül kell megszervezni a nyári időszakban a gyermekétkeztetést, melyet a szakbizottság támogatott.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**116/2017. (IV. 27.) „kt.” sz. h a t á r o z a t**

**a rászoruló gyermekek intézményen kívüli ingyenes nyári szünidei étkeztetésének időtartamáról**

Karcag Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában biztosított jogkörében eljárva, valamint a gyermekek védelméről és a gyámügyi igazgatásról szóló 21/C. § (1) bekezdés a) pontjában megjelölt feladatkörében eljárva az alábbiak szerint dönt:

1. Az önkormányzat a 2017. évre eső nyári szünetben az ingyenes nyári szünidei gyermekétkeztetést 2017. június 19. napja és 2017. augusztus 18. napja közé eső 45 munkanapon keresztül valósítja meg.

Az étkeztetés első napja: 2017. június 19. (hétfő)

Az étkeztetés utolsó napja: 2017. augusztus 18. (péntek)

1. A Képviselő-testület felkéri a Polgármesteri Hivatal Igazgatási és Szociális Irodáját és a Költségvetési Csoportot, valamint a Városi Önkormányzat Városgondnokságát a jelen határozatból eredő szükséges intézkedések megtételére, valamint a szünidei gyermekétkeztetéssel kapcsolatos feladatok végrehajtására.

Felelős: Dr. Bukács Annamária Igazgatási és Szociális irodavezető

Szabóné Bóka Réka Költségvetési csoportvezető

Határidő: 2017. augusztus 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Városi Önkormányzat Városgondnoksága, Karcag Villamos u. 109.
3. Karcag Városi Önkormányzat Polgármestere, helyben
4. Karcag Városi Önkormányzat Jegyzője, helyben
5. Karcagi Polgármesteri Hivatal Aljegyzői Iroda, Szervezési Csoport, helyben
6. Karcagi Polgármesteri Hivatal Költségvetési Csoport, helyben
7. Karcagi Polgármesteri Hivatal Igazgatási és Szociális Iroda, helyben

|  |  |
| --- | --- |
| **6. napirendi pont:** | Javaslat a Karcagi SZC Varró István Szakgimnáziuma, Szakközépiskolája és Kollégiuma tagintézmény-vezetői pályázat véleményezésére |

**Dobos László polgármester:** A középiskola tagintézményi vezetői állására egy pályázat érkezett. A jelenlegi igazgató, Szabó István úr adott be pályázatot, aki egy kiváló szakember. Az önkormányzatnak javaslatot kell tenne arra, hogy a pályázatot támogatja vagy sem.

Kérdés, hozzászólás van-e?

**Pánti Ildikó képviselő, az Oktatási, Kulturális és Sport Bizottság alelnöke:** A bizottság megtárgyalta az előterjesztés és egyhangúan támogatta.

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**117/2017. (IV. 27.) ,,kt.” sz. h a t á r o z a t**

**a Karcagi SZC Varró István Szakgimnáziuma, Szakközépiskolája és Kollégiuma tagintézmény-vezetői pályázat véleményezéséről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e) pontjaiban biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv.10. § (1) bekezdésében foglalt feladatkörében eljárva alábbiak az alábbi véleményt fogalmazza meg:

1. A Képviselő-testület egyetért és támogatja Szabó István a Karcagi SZC Varró István Szakgimnáziuma, Szakközépiskolája és Kollégiuma tagintézmény-vezetői beosztás ellátására benyújtott pályázatát.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcag Városi Önkormányzat Aljegyzője, helyben
5. Karcagi Polgármesteri Hivatal Nagyné Major Mária intézményi és civil kapcsolatok ügyintézője, helyben
6. Karcagi Szakképzési Centrum 5300 Karcag, Dózsa György út 29.

**Dobos László polgármester:** Bejelentette, hogy szünetet rendel el.

***– szünet –***

|  |  |
| --- | --- |
| **7. napirendi pont:** | Javaslat a Karcag, Táncsics Mihály krt. 19. szám alatti óvoda tornaszoba építésére vonatkozó az „Önkormányzati feladatellátást szolgáló fejlesztések támogatására” kiírt pályázaton való részvételre |

**Dobos László polgármester:** Az önkormányzat pályázatot kíván benyújtani az óvoda tornaszoba építésének támogatására. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**118/2017. (IV. 27.) ,,kt.” sz. h a t á r o z a t**

**a Karcag, Táncsics Mihály krt. 19. szám alatti óvoda tornaszoba építésére vonatkozó az „Önkormányzati feladatellátást szolgáló fejlesztések támogatására” kiírt pályázaton való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése, valamint a Magyarország 2017. évi központi költségvetéséről szóló 2016. évi XC. törvény 3. melléklet II. 2. pont b) pontja alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) a tulajdonában lévő Karcag, Táncsics krt. 19. szám alatti óvoda tornaszoba építésére pályázatot nyújt be 20 000 000 Ft vissza nem térítendő támogatás elnyerésére.
2. Az Önkormányzat kinyilatkozza, hogy nyertes pályázat esetén a megvalósításhoz szükséges önerőt maximum 6 670 000 Ft, azaz hatmillió-hatszázhetvenezer forint összegben biztosítja, amely összeg a 2017. évi költségvetési rendelet módosításakor beépítésre kerül a tervezetbe, az általános tartalék terhére.
3. Az Önkormányzat kinyilatkozza, hogy - az 1. pontban rögzített -, a támogatásból megvalósuló beruházást a beruházás megvalósításától számított tíz évig az eredeti rendeltetésének megfelelően – a működtetésre vonatkozó hatályos jogszabályok betartásával – használja.
4. A Képviselő-testület felhatalmazza Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
5. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő: 2017. május 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

|  |  |
| --- | --- |
| **8. napirendi pont:** | Javaslat a vidéki térségek kisméretű infrastruktúrájának és alapvető szolgáltatásainak fejlesztésére kiírt pályázaton való részvételre |

**Dobos László polgármester:** Két pályázatról van szó, a piaccsarnok mögötti terület fedett elárusítóhelyek kialakítása, valamint az Idősek Otthona Horváth F. utcai konyhájának fejlesztése. A szakbizottság is támogatta a napirendet. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**119/2017. (IV. 27.) ,,kt.” sz. h a t á r o z a t**

**a vidéki térségek kisméretű infrastruktúrájának és alapvető szolgáltatásainak fejlesztésére kiírt pályázaton való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX.tv.10. § (1) bekezdése alapján az alábbiak szerint dönt:

1. A Képviselő-testület felhatalmazza Karcag Városi Önkormányzatot (a továbbiakban: Önkormányzat), hogy a VP6-7.2.1-7.4.1.3-17 kódszámú pályázati felhívás alapján a kizárólagos tulajdonában lévő 5300 Karcag, Kacsóh utca 7-9. szám alatti (hrsz.: 184/4) ingatlan fejlesztésére **„**Karcagi termékek piaca” címmel pályázatot nyújtson be maximum 50 millió Ft vissza nem térítendő, 90 %-os támogatási intenzitású támogatás elnyerésére.
2. A Képviselő-testület felhatalmazza az Önkormányzatot, hogy a VP6-7.2.1-7.4.1.3-17 kódszámú pályázati felhívás alapján a kizárólagos tulajdonában lévő 5300 Karcag, Horváth F. u. 1. szám alatti (hrsz.: 144) ingatlan fejlesztésére „Idősek Otthona konyhájának fejújítása” címmel pályázatot nyújtson be maximum 20 millió Ft vissza nem térítendő, 90 %-os támogatási intenzitású támogatás elnyerésére.
3. Az Önkormányzat kinyilatkozza, hogy nyertes pályázat esetén a megvalósításhoz szükséges önerőt maximum 7 900 000 Ft összegben biztosítja,mely összeg a 2017. évi költségvetési rendeletbe beépítésre kerül.
4. Az Önkormányzat kinyilatkozza, hogy nyertes pályázat esetén a támogatási összegek, maximum 70 millió Ft, a 2017. évi költségvetési rendeletbe beépítésre kerülnek.
5. A Képviselő-testület felhatalmazza Karcag Városi Önkormányzat Polgármesterét, hogy a határozat szerinti pályázati eljárásokkal kapcsolatos dokumentumokat, szerződéseket és azok esetleg szükséges módosításait aláírja.
6. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő:2017. május 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

|  |  |
| --- | --- |
| **9. napirendi pont:** | Javaslat a Jász-Nagykun-Szolnok Megyei Katasztrófavédelmi Igazgatóság Karcagi Hivatásos Tűzoltó-parancsnokság támogatására |

**Dobos László polgármester:** Mint az elmúlt években most is, a megyei katasztrófavédelem kéréssel fordult az önkormányzathoz, hogy nyújtsanak segítséget a tűzoltók munkafeltételeinek javításához.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**120/2017. (IV. 27.) „kt.” sz. határozat**

**a Jász-Nagykun-Szolnok Megyei Katasztrófavédelmi Igazgatóság Karcagi Hivatásos Tűzoltó-parancsnokság támogatásáról**

A Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk. (1) bekezdésének b) és f) pontjaiban meghatározott jogkörében eljárva, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 12. pontjában meghatározott katasztrófavédelmi feladat ellátásának elősegítése érdekében az alábbiak szerint dönt:

1. A Karcag Városi Önkormányzat 2017. évi költségvetése terhére 3.000 ezer Ft támogatást biztosít a Jász-Nagykun-Szolnok Megyei Katasztrófavédelmi Igazgatóság, Karcagi Katasztrófavédelmi Kirendeltség, Karcagi Hivatásos Tűzoltó-parancsnokság részére, elhelyezési és munkafeltételek javítása céljából.
2. A Képviselő-testület felhatalmazza Dobos László polgármestert az 1. pontban meghatározott tárgyú megállapodás megkötésére.
3. A Képviselő-testület felkéri a Karcagi Polgármesteri Hivatalt a határozat 1. és 2. pontjából eredő feladatok végrehajtására.

Felelős: Szabóné Bóka Réka, költségvetési csoportvezető

Határidő: 2017. június 30.

1. A Képviselő-testület utasítja a Karcagi Polgármesteri Hivatal Költségvetési, Gazdálkodási és Kistérségi Irodáját, hogy az 1. pontban meghatározott összeget – azaz 3.000 ezerFt-ot, az Önkormányzat 2017. évi költségvetési rendelete módosításának előkészítésekor építse be a tervezetbe az Önkormányzat általános tartalékánakterhére.

Felelős: Szabóné Bóka Réka, költségvetési csoportvezető

Határidő: 2017. június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Aljegyzői Iroda, helyben
6. Jász-Nagykun-Szolnok Megyei Katasztrófavédelmi Igazgatóság,

5000 Szolnok, József Attila út 14.

1. Jász-Nagykun-Szolnok Megyei Katasztrófavédelmi Igazgatóság, Karcagi Katasztrófavédelmi Kirendeltség, Karcagi Hivatásos Tűzoltó-parancsnokság,

5300 Karcag, Madarasi út 2.

|  |  |
| --- | --- |
| **10. napirendi pont:** | Javaslat a Karcag belterületi 4553 hrsz-ú ingatlanból 15.000 m2 nagyságú terület MVM Hungarowind Kft. részére történő bérbeadására |

**Dobos László polgármester:** A Gazdasági Tanácsadó Testület is tárgyalta a témát. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**121/2017. (IV.27.) „kt.” sz. határozat**

**a Karcag belterületi 4553 hrsz-ú ingatlanból 15.000 m2 nagyságú terület MVM Hungarowind Kft. részére történő bérbeadásáról**

Karcag Városi Önkormányzat Képviselő-testülete (továbbiakban: Képviselő-testület)az Alaptörvénye 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény(továbbiakban: Mötv.) 107. §-ában, valamint a Karcag Városi Önkormányzat Képviselő-testületének a Karcag Városi Önkormányzat vagyonáról és vagyongazdálkodás szabályairól szóló 23/2012. (X. 16.) önkormányzati rendelet 7. § (1) bekezdésében biztosított jogkörében eljárva az alábbiak szerint dönt.

1. Karcag Városi Önkormányzat (továbbiakban: Bérbeadó) a tulajdonában lévő Karcag belterület 4553 hrsz. alatt nyilvántartott, szemétlerakó telep megnevezésű 7 ha 2883 m2 nagyságú ingatlanból 15.000 m2részt bérbe ad fotovoltaikus erőmű létesítés és üzemeltetés céljából.
2. Bérlő adatai:

MVM Hungarowind Szélerőmű Üzemeltető Korlátolt Felelősségű Társaság(székhely: 1031 Budapest, Szentendrei út 207-209.; cégjegyzékszám: 01-09-702673; adószám: 12771756-2-41; statisztikai számjel: 12771756-3511-113-01, képviseli: Gaál József ügyvezető és Kőfalusi Viktor ügyvezető együttesen)

1. A bérbeadás időtartama:

A szerződés hatályba lépésétől számított 15 év határozott időtartam, mely leteltét követően 5 éves időtartammal azonos feltételekkel meghosszabbodik abban az esetben ha a Bérlő valamennyi kötelezettségét szerződésszerűen, késedelem nélkül teljesítette.

1. A bérleti díj

|  |  |  |  |
| --- | --- | --- | --- |
|  | Esemény, megnevezés | Számla Bérbeadó általi kiállításának időpontja | Bérleti díj (Ft + ÁFA) |
| A | Ingatlan birtokba adása Bérlő részére (a birtokba adás feltétele az Ingatlan alkalmassága az Erőmű építésének megkezdésére) | Birtokba adást követő 10. napig |  |
| B | Első éves bérleti díj | Birtokba adást követő 30. napig | 1.075.000 |
| C | Rendszeres éves bérleti díj (2. évtől 5. évig) | A tárgyév 10. napjáig | 1.075.000 |
| D | Rendszeres éves bérleti díj (6. évtől 10. évig) | A tárgyév 10. napjáig | 625.000 |
| E | Rendszeres éves bérleti díj (11. évtől) | A tárgyév 10. napjáig | 225.000 |
| F | Erőmű lebontásához szükséges 3 hónapos időszak bérleti díja | A tárgyidőszak 10. napjáig | 56.250 |

1. Karcag Városi Önkormányzat hozzájárul a 2. pontban meghatározott gazdasági társaság által benyújtandó, napelem-park megvalósítására irányuló támogatási kérelemben szereplő projekt megvalósításához, és a támogatási időszak során megvalósuló infrastrukturális fejlesztések aktiválásához, valamint a napelem-park üzemben tartásához a kötelező fenntartási időszakban (a napelem-park kereskedelmi üzemének kezdetétől számított ötödik év végéig). Az Önkormányzat kijelenti, hogy az érintett ingatlan a kötelező fenntartási időszakban a projekt céljára rendelkezésre áll.
2. A Képviselő-testület felhatalmazza Dobos László polgármestert, hogy a 2. pontban meghatározott bérlővel a bérleti szerződést, illetve a szükséges együttműködési megállapodást megkösse, valamint a 6. pontban foglaltaknak megfelelően a tulajdonosi hozzájárulást kiadja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Szervezési Csoport helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
7. Nyester Ferenc önkormányzati tanácsadó, helyben
8. MVM Hungarowind Szélerőmű Üzemeltető Korlátolt Felelősségű Társaság 1031 Budapest, Szentendrei út 207-209. (Költségvetési, Gazdálkodási és Kistérségi Iroda, Gazdálkodási Csoport által)

|  |  |
| --- | --- |
| **11. napirendi pont:** | Javaslata Karcag, Pipacs u. 14. szám alatti, 4812/77 hrsz-ú ingatlan tulajdonjogának átruházásához való hozzájárulásra |

**Dobos László polgármester:** Az ingatlant elidegenítési tilalom terheli beépítési kötelezettség biztosítására. Az ingatlant a tulajdonosai értékesíteni kívánják, ehhez szükséges az önkormányzat hozzájárulása. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**122/2017. (IV.27.) „kt.” sz. határozat**

**a Karcag, Pipacs u. 14. szám alatti, 4812/77 hrsz-ú ingatlan tulajdonjogának átruházásához való hozzájárulásról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény 107. §-ában biztosított jogkörében eljárva az alábbiak szerint dönt:

1. Karcag Városi Önkormányzat **hozzájárul** ahhoz, hogy Varga László és Vargáné Molnár Éva Zsuzsánna mindketten 5300 Karcag, Kántor Sándor utca 17. MZ. 8. a. szám alatti lakosok a Karcag, Pipacs u. 14. szám alatti, 4812/77hrsz-ú beépítetlen terület megnevezésű ingatlant, melyen egy lakóház alapja található – 3.000.000.- Ft vételáron értékesítsék kiskorú Balogh Bálint 5300 Karcag, Fecske u. 12. szám alatti lakos részére, azzal a feltétellel, hogy vevő 3 éven belül beépíti az ingatlant.
2. A Képviselő-testület a felhatalmazza Dobos László polgármestert a szükséges nyilatkozatok megtételére.
3. A Képviselő-testület felkéri a Polgármesteri Hivatalt szükséges intézkedések megtételére.

Felelős:Rózsa Sándor jegyző

Határidő: 2017.június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Szervezési Csoport helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
7. Dr. Szabó Miklós ügyvéd, 5300 Karcag, Püspökladányi út 10. (Költségvetési, Gazdálkodási és Kistérségi Iroda, Gazdálkodási Csoport által)

|  |  |
| --- | --- |
| **12. napirendi pont:** | Javaslat a Karcag, Városudvar 2. szám alatti 141/24 hrsz-ú ingatlan állami tulajdonban lévő 61/214-ed tulajdoni hányada önkormányzati tulajdonba kerülésének igénybejelentésére |

**Dobos László polgármester:** Ez egy vegyes tulajdonú ingatlan, a városudvarban található régi épületről van szó. Egy paktum iroda került kialakításra, ezért kérvényezik, hogy az önkormányzat tulajdonában térítésmentesen kerüljön.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**123/2017. (IV. 27.) „kt.” sz. határozat**

**a Karcag, Városudvar 2. szám alatti 141/24 hrsz-ú ingatlan állami tulajdonban lévő 61/214-ed tulajdoni hányada önkormányzati tulajdonba kerülésének igénybejelentéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében eljárva figyelemmel a nemzeti vagyonról szóló 2011. évi CXVI. törvény 13. §-ábanés az állami vagyonról szóló 2007. évi CVI. törvény 36. §. (2) bekezdés c) pontjára az alábbiak szerint dönt:

1. Karcag Városi Önkormányzat Képviselő-testülete úgy határoz, hogy a Magyar Nemzeti Vagyonkezelő Zrt.-nél (továbbiakban: MNV Zrt.) kezdeményezi és kérelmezi a Magyar Állam tulajdonában lévő és a Jász-Nagykun-Szolnok Megyei Kormányhivatal vagyonkezelésében lévő Karcag, Városudvar 2. szám alatti, 141/24 hrsz-en felvett, irodaház megnevezésű, 214 m2 területű ingatlan 61/214 tulajdoni hányadának ingyenes önkormányzati tulajdonba adását.
2. Az ingatlanrészt az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdése 9. pontjában meghatározott helyiséggazdálkodási feladatainak ellátása érdekében kívánja tulajdonba venni és iroda céljára kívánja felhasználni.
3. Karcag Városi Önkormányzat vállalja a tulajdonba adás érdekében felmerülő költségek megtérítését.
4. Az igényelt ingatlan nem áll védettség alatt.
5. A Képviselő-testület felhatalmazza Dobos László polgármestert, hogy a Karcag, Városudvar 2. szám alatti 141/24 hrsz-ú ingatlan tulajdoni hányadának ingyenes önkormányzati tulajdonba adásával kapcsolatos eljárás során az MNV Zrt.felé teljes jogkörrel eljárjon, és valamennyi nyilatkozatot megtegyen.
6. A Képviselő-testület felhatalmazza Dobos László polgármestert, hogy a Karcag, Városudvar 2. szám alatti, 141/24 hrsz-ú ingatlan tulajdoni hányadának ingyenes önkormányzati tulajdonba adására vonatkozó megállapodást aláírja.
7. A Képviselő-testület felkéri a Polgármesteri Hivatalt a szükséges intézkedések megtételére.

Felelős:Rózsa Sándor jegyző

Határidő: 2017. június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Magyar Nemzeti Vagyonkezelő Zrt. 1133 Budapest, Pozsonyi út 56. (Költségvetési, Gazdálkodási és Kistérségi Iroda, Gazdálkodási Csoport által)

|  |  |
| --- | --- |
| **13. napirendi pont:** | Javaslat a Karcag, Kossuth tér 5. szám alatti, 29,39 m2 alapterületű nem lakás céljára szolgáló helyiség Csanádi Zoltán Lőrinc részére történő pályázaton kívüli bérbeadásáról szóló 115/2016. (IV.28.) ,,kt.” sz. határozat módosítására |

**Dobos László polgármester:** Bérleti szerződés meghosszabbításáról és egyben bérleti díj emelésről van szó.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**124/2017. (IV.27.) „kt.” sz. határozat**

**a Karcag, Kossuth tér 5. szám alatti, 29,39 m2 alapterületű nem lakás céljára szolgáló helyiség Csanádi Zoltán Lőrinc részére történő pályázaton kívüli bérbeadásáról szóló 115/2016. (IV.28.) ,,kt.” sz. határozat módosításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, valamint a Mötv. 13. § (1) bekezdés 9. pontjában meghatározott feladatkörében eljárva, továbbá a Karcag Városi Önkormányzat Képviselő-testületének a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI. 28.) rendeletének 23. § b) pontja alapján a Karcag, Kossuth tér 5. szám alatt lévő 154 helyrajzi számú 29,39 m2 alapterületű nem lakás céljára szolgáló helyiség Csanádi Zoltán Lőrinc részére történő pályázaton kívüli bérbeadásáról szóló 115/2016. (IV.28.) ,,kt.” sz. határozatát (továbbiakban: Határozat) az alábbiak szerint módosítja:

1. A Határozat 4. pontjának helyébe az alábbi 4. pont kerül:

„4. A bérbeadás időtartama:

Bérleti időszak: 2016. május 1. napjától 2018. április 30. napjáig.”

1. A Határozat 5. pontjának első bekezdése helyébe az alábbi szövegrész kerül:

,,A bérleti díj összege bruttó 25.000 Ft/hó, azaz bruttó huszonötezer forint /hó.”

1. A Határozat egyéb pontjai változatlanok maradnak.
2. A Képviselő-testület felhatalmazza a Karcag Városi Önkormányzat Polgármesterét, hogy a Helyiség-bérleti szerződés módosítást aláírja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. május 15.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi „Erőforrás” Vagyonhasznosító és Szolgáltató Kft., Karcag, Kossuth tér 14.
8. Csanádi Zoltán Lőrinc 5300 Karcag, Kisújszállási út 56. /Költségvetési, Gazdálkodási és Kistérségi Iroda Gazdálkodási Csoport által/

|  |  |
| --- | --- |
| **14. napirendi pont:** | Javaslat a Karcagi Laktanyában található Karcag 5376/40 helyrajzi számú ingatlanból 500 m2 nagyságú terület Birkás Erzsébet részére történő bérbeadásáról szóló 202/2016. (VII.21.) ,,kt.” sz. határozat módosítására |

**Dobos László polgármester:** A javaslat bérleti szerződés meghosszabbításáról szól.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**125/2017. (IV.27.) „kt.” sz. határozat**

**a Karcagi Laktanyában található Karcag 5376/40 helyrajzi számú ingatlanból 500 m2 nagyságú terület Birkás Erzsébet részére történő bérbeadásáról szóló 202/2016. (VII.21.) ,,kt.” sz. határozat módosításáról**

Karcag Városi Önkormányzat Képviselő-testülete az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény 107. §-ában biztosított jogkörében, valamint a Karcag Városi Önkormányzat Képviselő‑testületének a Karcag Városi Önkormányzat vagyonáról és vagyongazdálkodás szabályairól szóló 23/2012. (X.26.) önkormányzati rendelet 7. § (1) bekezdésében biztosított jogkörében eljárva a Karcagi Laktanyában található Karcag 5376/40 helyrajzi számú ingatlanból 500 m2 nagyságú terület Birkás Erzsébet részére történő bérbeadásáról szóló 202/2016. (VII.21.) ,,kt.” sz. határozatát (továbbiakban: Határozat) az alábbiak szerint módosítja:

1. A Határozat 3. pontjának helyébe az alábbi 3. pont kerül:

„3. A bérbeadás időtartama:

Bérleti időszak: 2016. május 1. napjától 2018. április 30. napjáig.”

1. A Határozat egyéb pontjai változatlanok maradnak.
2. A Képviselő-testület felhatalmazza a Karcag Városi Önkormányzat Polgármesterét, hogy a Bérleti szerződésmódosítást aláírja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. május 15.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi „Erőforrás” Vagyonhasznosító és Szolgáltató Kft., Karcag, Kossuth tér 14.
8. Birkás Erzsébet 5300 Karcag, Zádor utca 49. /Költségvetési, Gazdálkodási és Kistérségi Iroda Gazdálkodási Csoport által/

|  |  |
| --- | --- |
| **15. napirendi pont:** | Jelentés a lejárt határidejű határozatok végrehajtásáról |

**Dobos László polgármester:** Közölte, hogy 24 db jelentés van, összevont vitára és szavazásra kerül sor. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta a jelentések elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**126/2017. (IV.27.) „kt” sz. h a t á r o z a t**

**a lejárt határidejű határozatok végrehajtásáról**

A Karcag Városi Önkormányzat Képviselő-testülete a lejárt határidejű határozatok végrehajtásáról szóló jelentéseket megtárgyalta, azokat **elfogadja.**

**Hatályban tartja:**

1. a 67/2016. (III.31.) „kt.” sz. határozatot – a társadalmi és környezeti szempontból fenntartható turizmusfejlesztésre kiírt pályázaton való részvételről –,
2. a 68/2016. (III.31.) „kt.” sz. határozatot – a szociális alapszolgáltatások infrastruktúrájának bővítésére, fejlesztésére kiírt pályázaton való részvételről –,
3. a 69/2016. (III.31.) „kt.” sz. határozatot – a fenntartható települési közlekedésfejlesztésre kiírt pályázaton való részvételről –,
4. a 70/2016. (III.31.) „kt.” sz. határozatot – a helyi gazdaságfejlesztésre kiírt pályázaton való részvételről–,
5. a 104/2016. (IV.28.) „kt.” sz. határozatot – a „Zöldfa úti óvoda felújítása” című pályázat benyújtásáról–,
6. a 105/2016. (IV.28.) „kt.” sz. határozatot – a „Városgondnokság infrastrukturális fejlesztése” című pályázat benyújtásáról –,
7. a 111/2016. (IV.28.) „kt.” sz. határozatot / 1/2016. (IV.28.) „tgy.” sz. határozatot – „Karbantartó műhely kiépítése” című pályázat benyújtásáról–,
8. a 112/2016. (IV.28.) „kt.” sz. határozatot / 2/2016. (IV.28.) „tgy.” sz. határozatot – az „Iparterület infrastrukturális fejlesztése” című pályázat benyújtásáról –,
9. a 197/2016. (VII.21.) „kt.” sz. határozatot – a zöld város kialakítására kiírt pályázaton való részvételről szóló 182/2016. (VI.23.) „kt.” sz. lejárt határidejű határozat, valamint a zöld város kialakítására kiírt pályázaton való részvételről szóló 182/2016. (VI.23.) „kt.” sz. határozat módosításáról –,
10. a 183/2016. (VI.23.) „kt.” sz. határozatot –az önkormányzati épületek energetikai korszerűsítésére kiírt pályázaton való részvételről –,
11. a 206/2016. (VIII.10.) „kt.” sz. határozatot –a Nemzeti Szabadidős- Egészséges Sportpark Programban való részvételről –,
12. a 207/2016. (VIII.10.) „kt.” sz. határozatot –a Kiskulcsosi Általános Iskola tornateremének pályaburkolat felújításáról –,
13. a 208/2016. (VIII.10.) „kt.” sz. határozatot – a barnamezős területek rehabilitációjára kiírt pályázaton való részvételről –,
14. a 226/2016. (IX.29.) „kt.” sz. határozatot – a LIFE Integrált Projektben való részvételről –,
15. a 271/2016. (XI.24.) „kt.” sz. határozatot – a haszonbérbe adott külterületi termőföldek 2017. évi haszonbérleti díjának mértékéről –,
16. a 277/2016. (XI.24.) „kt.” sz. határozatot – az Országos Tornaterem Felújítási Programban való részvételről –,
17. a 278/2016. (XI.24.) „kt.” sz. határozatot – **a** Komplex hulladékgazdálkodási rendszer fejlesztésére kiírt pályázaton való részvételről –,
18. a 89/2017. (III.30.) „kt.” sz. határozatot – az önkormányzati ASP rendszerhez történő csatlakozásra kiírt pályázaton való részvételről szóló 15/2017. (I.26.) „kt.” sz. lejárt határidejű határozat, valamint az önkormányzati ASP rendszerhez történő csatlakozásra kiírt pályázaton való részvételről szóló 15/2017. (I. 26.) „kt.” sz. határozat módosításáról–,
19. a 24/2017. (I.26.) „kt.” sz. határozatot – a Karcag, Kálvin utca 3919/4 hrsz. alatti ingatlan, azaz víztorony Magyar Telekom Nyrt. részére történő részbeni bérbeadásáról –,
20. a 26/2017. (I.26.) „kt.” sz. határozatot – az egyes ingatlanok Szentannai Sámuel Gimnázium, Szakközépiskola és Kollégium részére történő használatba adásáról szóló 209/2015.(VIII.31.) „kt.” számú határozat módosításáról –,
21. a 27/2017. (I.26.) „kt.” sz. határozatot – az egyes termőföldeknek a Szentannai Sámuel Gimnázium, Szakközépiskola és Kollégium részére történő haszonbérbe adásáról szóló 79/2015. (IV.14.) „kt.” számú határozat módosításáról –,
22. a 28/2017. (I.26.) „kt.” sz. határozatot – a Karcag, külterület 01452 hrsz-ú ingatlan Erdei Ferenc részére történő haszonbérbe adásáról –,

**Hatályon kívül helyezi:**

1. a 124/2016. (V.20.) „kt.” sz. határozatot – a közösségi szinten irányított városi fejlesztések megvalósítására irányuló helyi akciócsoport megalakításáról és regisztrációjáról –,
2. a 276/2016. (XI.24.) „kt.” sz. határozatot – az „Óvodai kapacitásbővítést célzó beruházások támogatása” című pályázat kivitelezéséhez kapcsolódó közbeszerzésről –,

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Rózsa Sándor jegyző
6. Dr. Czap Enikő aljegyző
7. Szabóné Bóka Réka költségvetési csoportvezető

**Dobos László polgármester:** Bejelentette, hogy a 16. és a 17. napirendi pont tárgyalásánál zárt ülést rendel el.

Tájékoztatta a jelenlévőket, hogy a Magyarország helyi önkormányzatairól szóló 2011. évi CLXXXIX. törvény 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal köztisztviselői szólni fognak

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Dobos László polgármester:** Bejelentette, hogy a zárt ülés és egyben a napirendek megtárgyalásának a végére értek, a testület nyilvános ülés keretében folytatja munkáját.

Megkérte Rózsa Sándor jegyző urat, hogy ismertesse az **előzetes programokat.**

**Rózsa Sándor jegyző:**

* **" Április 27-én** rendezi mega Kiskulcsosi Általános Iskola *Kiskulcsosi Kavalkád* című műsoros estjét a Déryné Kulturális Központban.
* **Április 28-án** a Világjárók című előadássorozat következő vendége Papp György, aki vietnámi útjáról számol be a közönségnek.
* **Május 1-jén** a Karcagi Majális programjaira várják a város lakosait:

A Kossuth téren fellépnek: Kovács Marika és Kolostyák Gyula nótaénekesek, a Sáray Band, a Dalma Dance Club táncosai, a Pop-pom együttes, Kocsis Tibor, és a History együttes. A koncertek mellett a Bengecseg Alapítvány játszóháza és kézműves vásár is várja az érdeklődőket.

Az erdei tornapályán ismét megrendezésre kerül a Kötöny Népe IV. Nagykun Íjfeszítő Viadal Talpas Íjászverseny.

* **Május 4-én** a Jászkun Emléknap alkalmából a Millenniumi Emlékparkban a Jászkun Redemptio Emlékharangjánál emlékezünk a redemptio 272. évfordulójára. Ünnepi beszédet mond Koncz Tibor esperes.
* **Május 5-én** lesza Karcagi Nagykun Református Gimnázium és Egészségügyi Szakgimnázium ballagási ünnepsége.
* **Május 6-án** búcsúznak iskolájuktól a Szentannai Sámuel Középiskola és Kollégium végzős diákjai.
* **Május 6-án és 7-én** rendezik meg a Karcag Kupa Országos Asztalitenisz Versenyt a Sportcsarnokban.
* **Május 11-én** a Déryné Kulturális Központ a *Szakköri randevú* című programmal csatlakozik az országos Közösségek Hete kezdeményezéshez. A rendezvényen a Kun Kuckó diákszínjátszó kör és a balett csoportok mutatkoznak be.
* **Május 12-én** a Kováts Mihály Emléknapok keretében kulturális műsort rendez a Kováts Mihály Baráti Társaság Egyesület a Déryné Kulturális Központban.
* **Május 13-án és 14-én** rendezik meg a IV. Karcagi Országos Nyugdíjas Művészeti Fesztivált az Akácliget Gyógy- és Strandfürdőben.
* **Május 15-e és 18-a között** kerül soraKováts Mihály Emléknapok programjaira.
* **Május 17-én** az Életet az Éveknek Nyugdíjas Klub tavaszköszöntő bált rendez a Déryné Kulturális Központban.
* **Május 20-án** rendezik meg a hagyományos Néptáncos Bált, melynek bevételéből a néptánccsoportok ruhatárát újítják fel.
* **Május 24-én** anyák napi operett gálára várják a műfaj kedvelőit a Déryné Kulturális Központba.

# **Május 27-én** a **Családi- és Gyermeknap, Sportnap** programjaira várnak mindenkit a Liget úti Sporttelepre. A kézműves foglalkozásokon, kirakodóvásáron túl a nap folyamán lesz szülői labdarúgó torna, élő amőba, kapitánylabda bajnokság, sor- és váltóverseny, és megrendezik a népi ételek főzőversenyét, valamint a IV. Nagykun Diák Birkapörköltfőző Versenyt is. Jelen lesz a rendezvényen a Tour de Hongrie szervezőcsapata is, akik a kerékpáros sportot népszerűsítik.

* **Május 31-én** Operettgálára várják a műfaj kedvelőit a Déryné Kulturális Központba.

Tovább folytatódnak a diákolimpiai fordulók és az utánpótlás tornák a Városi Sportcsarnokban.

Mindenkit szeretettel várnak a város rendezvényeire."

**Dobos László polgármester:** Ismertette, hogy legközelebb, munkaterv szerint

**2017. május 25-én (csütörtökön) 15 órai kezdettel**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, a kedves televíziónézők figyelmét, majd a testületi ülést bezárta.

K. m. f.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |